ТЎЙИМГА ИККИ ҲАФТА ҚОЛДИ... - 4 Сентября 2017 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2017 » Сентябрь » 4 » ТЎЙИМГА ИККИ ҲАФТА ҚОЛДИ...\nТЎЙИМГА ИККИ ҲАФТА ҚОЛДИ...\nҲар бир қиз тўйи куни чиройли ва бетакорор кўринишни истайди. Ахир юзлаб одамларнинг нигоҳига бардош бериш, уларнинг қаршисидан бошини баланд тутиб ўтиш осон иш эканми? Албатта, бунга кўп меҳнат талаб этилади, лекин уддалаш мумкин. Келинг, вақтни бекор кетказмаймиз-да, қоғоз-қалам олиб, қилиниши лозим бўлган ишларни режалаштириб оламиз.\nИкки ҳафта бор: татуаж ва «растушёвка» учун вақт топишимиз керак\nТушунамиз, кўйлак тиктириш, бозорга тушишдан вақт орттиришингиз мушкул. Бироқ тайёр тураверинг, бундан кейин ишингиз кўпайса кўпаядики, асло камаймайди. Тонгдан то бозор ёпилгунча айланавериб, оёқларингизда оёқ қолмайди, уйга қайтгач, албатта, мойчечакли ванночкалар қилиб туринг. Офтобда қорайиб кетмаслик учун эса SPF-50 деб ёзилган крем, тонал крем ёки упалардан фойдаланинг. Янги хонадонга борганингизда эса эрталабки пардоз учун вақт кетказмаслик учун татуаж ёки «растушёвка» қилдиришнинг айни пайти. Бунда қошингизни бир неча йилга етадиган қилиб бўятишингиз, кўзингизнинг устига чизиқ чиздиришингиз, лабнинг атрофига контур чизиқ чиздиришингиз ёки лабнинг ўзини бўятишингиз мумкин. Кўп қизлар қошимни тўйим куни тердираман, деб оёқ тираб туриб олишади. Биз эса бу фикрни кўпам ёқламаймиз. Масалан, баъзиларнинг қовоқ териси жуда нозик бўлади, тўй куни қош терилганида эса қовоқлар шишиб, қизариб қолади. Шунинг учун тавсиямиз бу ишни аввалроқ бажаринг, камида тўйга бир ҳафта қолганида.\nБир ҳафта қолди: теримизни тозалаймиз\nРоппа-роса бир ҳафта ўтиб, визажист курсисида ўтирган бўласиз. Пардозингиз бетакрор кўриниши учун эга ҳаракатни ҳозирданоқ бошланг. Яъни юздаги қора нуқталардан халос бўлиш, ортиқча ёғланмаслиги учун ниқоблар қилиш, хуллас терини тозалаш муолажасини ўтказиш тавсия этилади.\n6 кун қолди: сочимизни бўяймиз ва кестирамиз!\nКелин образини яратишда сочларингизнинг аҳамияти катта. Агар уларнинг рангини ёки турмакнинг шаклини ўзгартиришга қарор қилган бўлсангиз, бу ишни никоҳ оқшомидан бир неча кун аввал бажарганингиз маъқул. Билиб бўладими, мабодо, бирор нарса кўнглингизга ўтирмаса, вазиятдан чиқиш учун етарли вақт қолиши керак-да.\n5 кун қолди: киприкларни тартибга келтирамиз\nУзун киприклари билан янги оила аъзоларини ҳайратда қолдиришни истаган қизлар учун киприк ёпиштириш амалиётини таклиф қиламиз. Кутилган санага беш кун қолганида бу амалиётни ўтказсангиз, елим таъсирида кўзнинг қизариши ва шишиши каби салбий ҳолатлар ўтиб кетади.\n4 кун қолди: педикюр учун қулай фурсат\n«Чаққонгина келиним» деб мақташлари учун оёқларингизга алоҳида эътибор беришни унутманг. Уларни парваришлашга уйда вақтингиз бўлмаса, мутахассига мурожаат қилганингиз афзал.\n3 кун қолди: эпиляция ёддан чиқмасин-а...\nЎзингиз биласиз бу амалиёт тери учун катта стресс. Шундай экан тери тинчланиши учун бироз вақт талаб этилади. Баъзида амалиётдан сўнг ярачалар, терида ачишиш ва қизариш кузатилиши мумкин. Шунинг учун эпиляцияни охирги кунга қолдирманг. Вақтлироқ ҳаракатингизни қилганингиз яхши.\n2 кун қолди: тажриба ўтказишни тўхтатамиз\nШу кунгача барча муолажаю амалиётларни қилиб бўлдингиз. Энди терингизга дам беринг. Кимлардандир эшитган уй шароитида тайёрланадиган янгича "супер” натижа берадиган ниқобларни бажариб ўтирманг яна. Аллергия бериб қолса нима қиласиз? Жуда кўнглингиз бўлмаса, косметик лойдан тайёрланган ниқобларга мурожаат қила қолинг.\n1 кун қолди: таомномага диққат қиламиз\nОдатда, қизлар ҳаяжонни босиш кўп миқдорда егулик тановул қилишади ёки сув ичишади. Бироқ ювилмаган мева еб қўйсангиз, ёки тинчланиш учун кўп миқдорда шоколад истеъмол қилсангиз, тўй куни турли нохушликлар юзага келиши мумкин. Кўп миқдорда сув ичганда эса қовоқ атрофлари шишади. Бироқ умуман овқатланмай қўйиш ҳам нотўғри. Бунда терингиз сўлғин кўринишга келади. Шунинг учун, албатта, овқатланинг. Фақат меъёрида.\nКатегория: Foydali maslahatlar / Полезны советы | Просмотров: 119 | Добавил: Sherlaruz.CoM | Теги: #habarlar, #uznews, #новости, #newsuz, #Yangiliklar, #ahborot, #Yangilik, #newsa, #xabarlar | Рейтинг: 0.0/0


«Мени кечирасизлару, аммо Месси ғирт аҳмоқ экан». Куннинг энг кутилмаган гапи\n22:12 / 08.03.2017\nМисрлик таниқли археолог Заҳий Ҳавасс Месси билан Қоҳирадаги хайрия тадбири доирасида учрашгани ҳақида гапириб берди.\n«Барселона» ҳужумчиси Лионель Месси ўтган ой охирида Мисрга ташриф буюриб, С гепатити билан курашиш бўйича фонд ташкиллаштирган хайрия тадбирида иштирок этиб кетганди.\n«Кечирасизлару, Месси аҳмоқ экан. Мен у билан гаплашганимда юзида ҳеч қандай ҳиссиётни кўрмадим. У мен гапирган нарсаларга умуман қизиқиш билдирмади.\nБундай бўлади деб ўйламагандим. Мен унга пирамидалар ичидаги махфий жойлар, ўтмиш қироллари, Тутанхамон сулоласи ҳақида гапирдим. Ундан садо чиқмади. Бу гаплар унда ҳеч қандай қизиқиш уйғотмади. Месси ўзини яхши тутди, аммо у фақат футбол билан қизиқаркан», дея Ҳавасснинг сўзларини келтирган As нашри.\nЗаҳий Ҳавасс Миср қадимияти бўйича олий кенгаш бош котиби сифатида фаолият юритган. У Қадимги Мисрнинг тарихи ва маданиятини оммалаштириш билан фаол равишда шуғулланади. 2006 йили Time журнали уни дунёнинг энг нуфузли 100 нафар олими сафига киритган.\nМесси Миср археолог


ҚИШЛОҚДА ТИББИЙ ХИЗМАТ СИФАТИ ЮКСАЛМОҚДА\nНаманган вилояти Чуст туманидаги Каркидон ва Оғасарой қишлоқлари аҳолисига собиқ қишлоқ врачлик пунктининг қайта таъмирланган ва имкониятлари замон талаблари асосида такомиллаштирилган 45-сонли қишлоқ оилавий поликлиникаси хизмат кўрсата бошлади. Бинони реконструкция қилиш учун 250 миллион сўмга яқин бюджет ва ҳомийлар маблағи йўналтирилди.\nКўркам, шинам ва қулай шароитлар яратилган бирламчи тиббий-санитария ёрдами муассасасининг тақдимот маросимини Чуст тумани тиббиёт бирлашмаси бошлиғи Жаҳонгир Жумабоев очди. Наманган вилояти Соғлиқни сақлаш бошқармаси бошлиғи, Олий Мажлис Сенати аъзоси Солижон Мўминов, туман ҳокимининг ўринбосари Зуҳириддин Бойбобоев, меҳнат фахрийси Ёқубжон ота Абдураҳмонов ва бошқалар юртимизда эл соғлиғини кафолатли муҳофаза қилиш борасида амалга оширилаётган хайрли ишларни мамнуният билан таъкидладилар. Айниқса, қишлоқ аҳолиси саломатлигини сақлашни янада яхшилаш мақсадида илгариги кам самарали қишлоқ врачлик пунктлари мақбуллаштирилиб, улар негизида бугунги кун талабларига ҳамоҳанг хизмат кўрсатувчи, беморлар узоғини яқин қилувчи янги масканлар – қишлоқ оилавий поликлиникалари ташкил этилаётгани одамларни беҳад қувонтираётгани эътироф этилди.\n– Янги тиббиёт масканига қадам қўяр эканман, соҳадаги ўзгаришларни кўриб ғоят ҳайратландим, – дейди Матлуба ая Қобулова. – Нега деганда, илгариги амбулатория ёки қишлоқ врачлик пунктидан бутунлай ўзгача муассаса – қишлоқ оилавий поликлиникасининг очилиши одамлар учун жуда катта қулайликларни яратибди. Қаранг, унинг эшиги кечаси-ю кундузи очиқ экан, ҳатто тез тиббий ёрдам бўлими ҳам шу ерда иш олиб боряпти.\nДарҳақиқат, мазкур қишлоқ оила поликлиникаси ҳудудда истиқомат қилувчи аҳолининг соғлом турмуш кечириши учун мустаҳкам қўрғон вазифасини ўтайди. Сифатли таъмирдан чиқарилиб, зарур тиббий анжомлар билан таъминланганлиги боис нафақат умумий амалиёт шифокорлари, балки тор доирадаги мутахассислар ҳам тиббий кўрикларни юқори даражада ўтказишмоқда.\nБуюрилган дори-дармонларни қишлоқ оилавий поликлиникаси қошидаги дорихонадан харид қилиш мумкин. Даволанувчи ҳамюртларимизга кундузги шифохона хизмат кўрсатмоқда. Тиши оғриб қолганлар ҳам энди узоққа қатнашмайди. Қон таҳлиллари лабораторияда аниқланяпти, УТТ текшируви ҳам Каркидонда амалга ошириляпти. Тез тиббий ёрдам шоҳобчаси билан интеграция ўрнатилганлиги боис, касалликка чалинганлар ҳолати доимий назоратга олинган. Қисқаси, 9 нафар шифокор ва 29 нафардан ортиқ ўрта тиббиёт ходими ўз вазифаларини сидқидилдан адо этмоқда. Патронаж ҳамширалари эса уйма-уй юриб, одамларнинг саломатлигини назоратдан ўтказишяпти, хонадонларда тиббий маданиятни қарор топтириш учун елиб-югуришяпти.\nТақдимот маросими эл олдида ҳисоб бериш жараёнларига уланиб кетди. Шу куни 16-сонли санъат ва мусиқа мактаби залида аҳоли вакиллари қишлоқ оилавий поликлиникаси бош шифокори Малика Халилованинг ҳисоботини эшитдилар. Йиғилганлар олиб борилаётган кенг қамровли фаолиятдан бохабар этилди. Тиббий хизматни янада такомиллаштириш юзасидан фикр ва мулоҳазалар ўртага ташланди.


Қозоғистон: МДҲ раҳбарлари саммитининг бош мавзуси террорчиликка қарши кураш бўлиб қолди (фото, видео) - Фарғона.Ру ахборот агентлиги\n09:14 msk, 10 Июль 2020\nҚозоғистон: МДҲ раҳбарлари саммитининг бош мавзуси террорчиликка қарши кураш бўлиб қолди (фото, видео)\n17.10.2015 10:47 msk\nМустақил Давлатлар Ҳамдўстлигига аъзо давлатлари раҳбарлари кенгашининг мажлиси 16 октябрь куни Қозоғистонда бўлиб ўтди. Қозоғистон президенти матбуот хизматига қарашли - “Akorda.Kz” сайти хабар беришича, саммитда МДҲга аъзо ўн битта давлатдан саккизтасининг раҳбарлари қатнашдилар: Россия президенти Владимир Путин, Белоруссия – Александр Лукашенко, Ўзбекистон - Ислом Каримов, Қозоғистон – Нурсултон Назарбоев, Озарбайжон – Илҳом Алиев, Тожикистон – Имомали Раҳмон, Қирғизистон – Алмазбек Атамбаев, Арманистон – Серж Саргсян. Туркманистон саммитга ўзининг бош вазир ўринбосари Сатлиқ Сатлиқовни, Молдова – ташқи ишлар ва Европа интеграцияси вазирининг ўринбосари Андрей Галбурни юборди. Украинанинг Қозоғистондаги муваққат ишончли вакили Юрий Лезебник саммитда ўз мамлакати номидан қатнашгани ҳақида “Akorda.Kz” негадир индамади, аммо “Tengrinews.kz” хабар берди. Саммитда МДҲ Ижроя қўмитаси номидан унинг раҳбари – МДҲ бошқарувчи котиби Сергей Лебедев қатнашди.\nСаммит Боровое (Бурабай) курортидаги Rixos Borovoe Hotel меҳмонхонасида бўлиб ўтди. Эслатиб ўтамиз, бундан олдинроқ Қозоғистонга Украина президенти Петр Порошенконинг расмий (8-9 октябрь кунлари) ва Владимир Путиннинг давлат ташрифлари (15 октябрь) бўлиб ўтганди.\nМДҲ давлат раҳбарлари саммити кун тартибига 17 та масала кўтарилиб чиқилди, бироқ асосий масала – халқаро терроризмга қарши кураш бўлиб қолди. Нурсултон Назарбаев билдирганидек, “МДҲ янги воқеликларга мослашиши, глобал ўзгариш ва таҳдидларга самаралироқ жавоб чораларини кўриши керак”.\n“Дунёдаги аҳволга таъриф бера туриб, террорчилик гуруҳларининг фаоллашганини қайд этиш лозим, уларнинг фаолияти дунё бўйича юзага келган тартибларни емирмоқда. Ўрни келганда, халқаро терроризм кўплаб давлатлардаги вазиятга салбий таъсир кўрсатаётганини ҳамда бутун-бутун минтақалар манфаатларига даҳл қилаётганини қайд этиш лозим. Зўравонликнинг сезиларли даражада кучайиши тинч аҳоли ўртасида қурбонлар сонини кпайтирмоқда, улар орасида, айниқса аёллар ва болалар кўп. Оқибатда бу Иккинчи жаҳон урушидан сўнг Шимолий Африка, Яқин Шарқ тинч аҳолисининг Европага энг кўламли миграциясига олиб келди. Ушбу муаммони ҳал қилиш учун улкан молиявий ресурслар керак бўлади. Боз устига, қочоқлар ниқоби остида террорчилар яшириниши мумкин. <...> Биз, МДҲ давлатлари раҳбарлари ўз вақтида хавфсизлик чораларини қабул қилиниши самарадорлиги борасида бирдаммиз. Кураш олиб бориш учун БМТнинг розилиги билан бутун жаҳон терроризмга қарши кураш тармоғини яратиш зарур”, - дейди Қозоғистон президенти “Tengrinews.kz” келтирган иқтибосда.\n“Азаттык” ( “Озодлик”радиоси қозоқ тили хизмати) хабар беришича, саммитда Владимир Путин сўзга чиқа туриб “Ислом давлати” дея аталувчи ташкилот Афғонистон орқали “Марказий Осиё мамлакатларига кириб келишни ўз олдига мақсад қилиб олган”, деб билдирган. Унга кўра, айни пайтда Афғонистондаги “вазият ўта таранг аҳволга келиб қолган”. Россия раҳбарининг таъкидлашича, Ислом давлатининг Марказий Осиёга кириб келиш таҳдидига қарши жавоб ҳаракатларини мувофиқлаштириш учун МДҲ мамлакатлари ўртасида ҳарбий ҳамкорлик тўғрисида шартнома тузиш керак.\nПутин, шунингдек, Россия Саудия Арабистони, Бирлашган Араб Амирликлари, Иордания ва Исроил билан алоқа ўрнатганини ҳамда улар билан терроризмга қарши кураш олиб бориш имкониятларини муҳокама қилаётганини маълум қилди. У МДҲ мамлакатларини Россия, Сурия, Ироқ ва Эроннинг биргаликда амалга оширган сайъ-ҳаракатлари натижасида тузилган Бағдод ахборот маркази ишида иштирок этишга чақирди.\n“Ҳамдўстлигимиз доирасида халқаро терроризмга қарши кураш аҳамияти ўсганини алоҳида таъкидлаш жоиз. Турли баҳоларга кўра, бугунги кунда келиб чиқиши россиялик ва МДҲнинг бошқа мамлакатларидан бўлган беш мингдан етти минггача киши ИШИД тарафида жанг қилмоқда. Биз уларнинг Сурияда бугунги кунда орттирган тажрибасини кейинроқ уйларимизда қўллашларига йўл қўя олмаймиз. МДҲ Аксилтеррорчилик марказининг самарали фаолиятини таъминлаш, махсус хизматлар ишини мувофиқлаштиришни давом этиш, мунтазам равишда ахборот алмашувини амалга оширириш лозим. Ҳамдўстликнинг ташқи чегараларидаги аҳволни синчковлик билан кузатмоқ зарур. Бу ерда мен Афғонистондаги вазият ҳақида хавотир ила сўз юритган Ўзбекистон президентининг сўзларига тўла-тўкис қўшиламан”, - деди Путин “Kremlin.Ru” келтирган иқтибосда.\nТожикистон президенти Имомали Раҳмон ўз навбатида экстремистик гуруҳларининг кучайиб бораётгани, уларнинг сафларига ёшлар жалб этилаётгани, террорчилар ўзларининг ғараз мақсадлари йўлида Исломни ниқоб қилиб олаётганлари, ИД ҳаракатлари, Ҳамдўстлик чегараларидаги барқарорлик издан чиқаётганидан хавотир изҳор этиб, МДҲ давлат раҳбарларини ушбу ҳолатларга қарши қатъий чоралар кўришга чақирди, дея хабар беради Ховар.\nСаммит якунлари бўича 16 та ҳужжат имзоланди. Уларнинг орасида Бирлашган Миллатлар Ташкилоти тузилганига 70 йил тўлиши муносабати билан МДҲга аъзо давлатлар раҳбарларининг баёноти; МДҲ давлатлари раҳбарларининг халқаро терроризмга қарши кураш тўғрисидаги баёноти; МДҲ давлатлари раҳбарларининг Чернобиль Атом электр станциясидаги ҳалокатнинг 30 йиллиги муносабати билан мурожаатномаси; Фавқулодда ҳодисаларни олдини олиш ва оқибатларини тугатиш бўйича МДҲ давлатларининг ҳамкорлик тўғрисидаги битими; МДҲ давлатларининг 2020 йилгача ҳарбий ҳамкорлик концепцияси; МДҲ давлатларининг ташқи чегараларини мустаҳкамлаш бўйича 2016-2020 йилгача ҳамкорлик дастури ва бошқа ҳужжатлар бор.\nҚозоғистон МДҲга раислик ваколатларини тугатиб, эстафетани Қирғизистонга берди. Ҳамдўстлик давлатлари раҳбарларининг кейинг саммити 2016 йилда Бишкекда бўлиб ўтади.\nКуннинг иккинчи ярмида Боровоеда Олий Евросиё иқтисодий кенгашининг мажлиси бўлиб ўтди, унда Россия, Беларусь, Қозоғистон ва Арманистон президентлари иштирок этдилар.\n“Akorda.Kz” хабар беришича, улар Евросиё иқтисодий иттифоқининг доирасида бажарилган ишларга якун ясадилар, ЕОИИ ривожланишининг янги истиқболларини белгилаб олдилар, янги аъзоларни қабул қилиш ҳамда аъзоликни тўхтатишнинг тартибини тасдиқладилар, ЕОИИнинг “Ипак Йўли иқтисодий камари” билан ишлаарини мослашуви бўйича ҳаракатларини мувофиқлаштириш масаласини муҳокама қилиб олдилар, ЕОИИ доирасида ягона хизмат бозорини шакллантиришни либераллаштириш режасига мувофиқ амалга ошириш учун зарур хизмат секторлари рўйхатини маъқулладилар. Томонлар Иттифоқнинг учинчи мамлакатлар ва халқаро ташкилотлари билан ўзаро муносабатлари тартибини кўриб чиқдилар ва Исроил билан эркин савдо зонаси тўғрисидаги битимга оид музокараларни бошлаш тўғрисида қарор қабул қилдилар. Кенгашнинг режадаги кейинги мажлиси 2015 йил декабрда Москвада бўлиб ўтади.


ЎзА - Бир кунда 255 нафар абитуриент тест синовлари тартиб қоидаларини бузганлиги сабабли тест синовларидан четлаштирилди\n02.08.2018 00:56 Чоп этиш версияси\nРеспублика олий таълим муассасаларига кириш тест синовларининг биринчи куни - 1 августда ўтказилди ва тўлиқ якунланди. Бу ҳақда бош вазир ўринбосари Азиз Абдуҳакимов ЎзА мухбирига маълум қилди. Тест синовларида 23 та олий таълим муассасаларининг 154 та таълим йўналишида 58 минг 985 нафар абитуриент иштирок этди, турли сабабларга кўра 1393 нафар абитуриент тест синовларига келмаган.\nТест синовлари тартиб қоидаларини бузганлиги сабабли 255 нафар абитуриент, шундан 179 нафари ҳудудга кириш жойида уяли телефон, шпаргалкалар олиб киришга уринганлиги учун, 76 нафари бино ичида шпаргалкадан фойдаланишга уринганлиги учун тест синовларидан четлаштирилган.\nХабарда қайд этилишича, Тест синовларининг биринчи куни республикадаги 23 та олий таълим муассасаларида тест жараёнлари бир вақтда 1-сменада 8.00дан бошланиб, 11.30га қадар ва 2-сменада 15:00 дан бошланиб, 18:30 га қадар тўлиқ якунланган.\nТест синовларини ўтказишга таълим муассасаларидан тест синовлари ўтказиш тартиб-қоидалари ва технологияси бўйича махсус тайёргарликдан ўтган 2 минг 434 нафар гуруҳ назоратчилари жалб этилди.


Ўзбекистон Давлат тест марказининг anhor uz таҳририятига раддияси - Anhor\nAnhor Все посты Ўзбекистон Давлат тест марказининг anhor uz таҳририятига раддияси\nanhor.uz да босилган «Нам не ответили: Государственный центр тестирования» мақоласи юзасидан.\nИнтернет нашрингизда босилган ушбу номдаги хабар энг аввало жамоатчилик орасида Давлат тест марказига нисбатан ишончсизликни уйғота ва муассасаса сифатида обрўсига путур етказади. Шуларни ҳисобга олиб, Давлат тест маркази томонидан Сизнинг таҳририятга тегишли жавоб йўллади.\nУнда интернет нашрнинг сўрови хабарда кўрсатилганидек, 1 сентябрь куни эмас, балки 9 сентябрь куни Давлат тест марказига жўнатилган, унга жавоб тегишли хат орқали 13 сентябрь куни таҳририят хатида кўрсатилган манзилга жўнатилган. Лекин афсуски, таҳририятнинг ўзи кўрсатган манзилда унинг ўзи жойлашмаганлиги (ёки бошқа сабаб билан ) ДТМ хати 4 октябрь куни қайтиб келган. Шундай сўнг маълумот таҳририятнинг электрон манзилига жўнатилган. Энди айтингчи, Давлат тест маркази айбдорми, агар таҳририят манзили нотўғри кўрсатилган бўлса ёки почта айбдорми?\nШунингдек, 7 октябрь куни анҳор.уз га хат орқали ҳолат юзасидан маълумот йўлланган бўлиб, юқоридаги важлар бўйича иловалар тақдим этилди. Лекин таҳририят эски хабарининг мазмунини сақлаган ҳолда, хатимиз асосида бир-икки жойига ўзгартириш киритиб, ҳатто номини ҳам, санани ўзгартирмай, яна эски айблов хулосаси билан Давлат тест маркази очиқлик қонунини бузувчи сифатида «Ҳодисалар» рукнида талқил этилган. Бу Давлат тест маркази учун оғир айблов.\nДавлат тест маркази жамоатчилик олдидаги обрўсини ҳимоя қилиши мақсадида қуйидагиларни ҚАТЪИЙ СЎРАЙДИ:\n1. Тақдим этилган материаллар асосида асосланган янги хабар берилиши керак.\n2. Давлат тест маркази томонидан жўнатилган хат матни ва расмлар тўлиқ қўйилиши ва янги номда берилиши (масалан, Давлат тест маркази муносабат\n3. Таҳририятнинг ҳозирги жойлашган манзили тўлиқ кўрсатилиши лозим.


“Мелисани кўрсак қўрқиб қочадиган бўлиб қолдик”\nЎш шаҳри яқинидаги Шарқ қишлоғига қарашли Имомота маҳалласи аҳли Озодлик мухбирига мана шундай баёнот берди. Уларнинг айтишича, маҳаллага ҳар куни тўрт-беш маротаба милиция ходимлари келиб, эркакларни бошқармага олиб кетаяпти. Уларнинг айримлари милицияда калтакланганини айтишмоқда.\nОзодлик радиоси 31 март куни Ўш шаҳри яқинидаги Шарқ қишлоғининг Имомота маҳалласида яшовчи етти киши, жумладан, “Ўш садоси” газетаси бош муҳаррири Муҳаммадсоли Исмоилов қотилликда гумон қилиниб қўлга олингани ҳақида хабар берган эди.\nҚирғизистон Ички ишлар вазирлиги матбуот котиби Жўрабой Абдраимовнинг билдиришича, Муҳаммадсоли Исмоилов 2010 йилдаги Ўш қирғини пайтида йўқолиб қолган маҳалладоши, ўзбек миллатига мансуб Анвар Маҳмудовни ўлдирган гуруҳга раҳбарлик қилганликда гумонланаяпти ва мазкур ҳолат юзасидан одам ўлдириш моддаси билан жиноят иши очилган.\n2 апрел куни Ўш шаҳар суди Муҳаммадсоли Исмоиловга тергов тугагунга қадар уй қамоғи эҳтиёт чорасини белгилаган, қолган икки кишини эса ҳибсда қолдирган эди. Қўлга олинган 7 кишидан тўрт нафари эса Ўш вилоят прокуратураси томонидан озод қилинган.\n"Милиция Имомотага ҳар куни 3-4 марта келаяпти"\nИмомота маҳалласи аҳолисининг айтишича, шунга қарамай, бугунги кунда ҳам милициянинг маҳаллага ташрифи тўхтагани йўқ. Улар ҳар куни 4-5 марта маҳаллага келиб, эркакларни милицияга олиб кетишмоқда.\n-Ҳар куни органдан келиб болаларни олиб кетишаяпти. Сўроқ қилиб, айримларини қўйиб юбораяпти, айримларини олиб қолишаяпти. Тўрт-беш кундан бери мана шу аҳвол. Кунига бир неча мартадан келиб олиб кетишаяпти. Ҳамма қўрқиб қолган, айниқса аёлларимиз қий-чув кўтаришиб, ҳамма мелисадан безиб қолган, -деди Имомота маҳалласи оқсоқолларидан бири.\nИмомоталик Ҳабибулло Сайдалиев милицияда сўроқ берганидан сўнг юрак ҳуружига учраганини айтмоқда.\nАнвар Маҳмудовни ўлдирганликда гумонланиб бир неча кун ҳибсда сақланган, 1962 йилда туғилган Ҳабибулло Сайдалиев эса милицияда калтакланганини иддао қилмоқда. Унинг айтишича,милиционерлар унинг кўкрагига тепишган,оёқ ва биқинларини уришган.\nҲабибулло Сайдалиевнинг аёли ҳам эри милицияда калтакланганини тасдиқлай олишини айтди:\n-Мен ҳамма жойда айтаман, эримни калтаклашган. Бўлмаса у юрак ҳуружига мубтало бўлмас эди. Эримдан “қандай қилиб урди”, деб сўрасам, “Орқа томондан келиб урди”, деб айтиб берди. Масалан, сизни стулга ўтқазиб қўяр эканда, орқа томонингиздан келиб уриб кетаверар экан. Сиз ким урганини ҳам билмас экансиз, -деди Ҳабибулло Сайдалиевнинг рафиқаси.\nСайдалиевнинг айтишича, навбатдаги сўроқдан сўнг у юрак ҳуружига учраган ва Ўш вилоят касалхонасига олиб келинган. “У ерда мени икки соат реанимацияда сақлашди. Кейин “Жой йўқ, агар яна юрагингиз ҳуружи бошланса тез ёрдам билан олиб келишсин, бир амаллаб, жой топиб ётқизамиз”, деб уйга ташлаб кетишди”, деди Ҳабибулло Сайдалиев.\nМилиция томонидан олиб кетилганлардан бири 74 ёшли Болтабой Тошматов. У ўғли билан милицияга олиб кетилган. Лекин Болтабой Тошматов милиция ходимлари томонидан ўзи ҳам, ўғли ҳам руҳий ёки жисмоний қийноқларга солинмаганини, милиция ходимлари улар билан маданиятли ва қонун доирасида муносабатда бўлганини айтди:\n-Менга қўпол гап ҳам гапиришгани йўқ. Жуда чиройли муомала қилишди. Сўроқларни бериб бўлганимдан кейин қўйиб юборишди. Ўғлимни ҳам ушлаб кетишган эди. Менга қўшиб ўғлимни ҳам озод қилишди. Унга ҳам ҳеч қандай қўполлик қилишмабди, -деди Болтабой Тошматов.\nХожар Маҳмудова:"Ҳақиқат юзага чиқмагунича тинчимайман"\nЎз номини айтишимизни ва исмини ёзиб олишимизни истамаган милиция ходимларидан бири Имомота маҳалласида яшовчи эркаклар терговга Ўш қирғини пайтида бедарак йўқолган Анвар Маҳмудов иши юзасидан гувоҳ сифатида чақирилаётганини ва бу оддий жараён эканини айтди. Милиция ходими, шунингдек, қўлга олинганлар ва сўроққа чақирилаётган айрим одамлар калтаклангани тўғрисидаги иддаоларни ҳам рад этди.\nХожар Маҳмудова 2010 йилда бедарак кетган эри Анвар Маҳмудовнинг тақдиридан ҳавотирда.\n2010 йилда бедарак йўқолган Анвар Маҳмудовнинг турмуш ўртоғи Хожар Маҳмудова эса маҳалла аҳли унинг эрини руҳий ва жисмоний қийноққа солганини, у ҳақиқат юзага чиқмагунига қадар тинчимаслигини билдирди.\n-Маҳалла менинг эримни қийнаган. Қийнаганини сабаби, уруш пайтида уйимизда 12 та қирғизни сақлаганимиз бўлган. Биз уларни уйимизнинг ертўласига беркитиб сақлаганмиз. Мен ҳақиқат юзага чиқиши учун охиригача олишаман. Менинг ҳам фарзандларим бор. Улар учун отасининг тақдирини билиш жуда муҳим, -деди Хожар Маҳмудова.\n“Ўш садоси” газетаси муҳаррири қотилликда айбланиб қўлга олинди\nЎш қирғини:икки йилга чўзилган тергов\n"Ўш садоси" бош муҳаррири уй қамоғига чиқарилди


2018 йилда транспорт соҳаси учун 5 башорат: космосдаги туристлар ва учар ТеслаларHaqida.net\nHome Dunyo 2018 йилда транспорт соҳаси учун 5 башорат: космосдаги туристлар ва учар Теслалар\nМамлакатлар бу лойиҳани амалга ошириш тезлиги бўйича мусобақалашишга ўтади, лекин ҳали уни хаётга татбиқ этишга эрта. Ғоя Яқин Шарқда кўпроқ машҳурликка эришган. Чўнтаклари чуқур маҳаллий инвесторлар унга маҳкам ёпишиб олишган. Ўшандан бери лойиҳаларни амалга ошириш бўйича оламшумул муддатлар пайдо бўлмоқда — улар учун бу ўзига хос қуролланиш пойгаси. Fortune’нинг ҳисоблашича, шарқий мамлакатлар учун лойиҳа амалий аҳамиятдан кўра, нуфуз жиҳатидан муҳимроқ. 2018 йил ҳам буни тасдиқлаб беради. Hyperloop’нинг асосий қисми айнан Hype бўлади. Яна у ёки бу жойда Hyperloop’нинг янги тармоғи қурилаётгани ҳақида янгиликлар таралиб туради. Ишланмаларнинг ўзи эса ўртача тезликда амалга оша бошлайди.\nLMC Automotive’нинг башорат қилишича, 2018 йилда электрокарларнинг савдоси жорий йилга нисбатан 70 фоизга ошади. Бутун дунё бўйлаб тахминан 1 миллионта автомобиль сотилади..\n2018 йилда Маск ва Бенсон коинотга туристик кемаларни учиришмоқчи. Брэнсон яқинда ўз кемасида ярим йилдан кейин парвоз қилишга тайёр эканлигини айтиб ўтган эди. Нашрнинг ёзишича, кемадаги илк йўловчилар юлдузлар бўлишади ва бу ҳам трендга ўхшаш нарса бўлади. Ҳамма ҳам Маск ва Брэнсоннинг кемасида учиб кўришни истаб қолади.\nКореяга ташриф буюрган Мирзиёев, Асакада йиғиладиган янги автомобиль, истеъфога чиққан Мугабе ва бошқалар\nЕЧЛ. «ПСЖ»дан 7та гол, «Барселона»ни енга олмаган «Ювентус» ва бошқа натижалар


Хорижий давлатлар билан ҳамкорликка оид “йўл харита”лари ижроси кўриб чиқилди.\n«Basiz-T» МЧЖ нинг қонуний манфаатлари ҳимоя қилинди.\nПалата аъзосининг қонуний манфаатлари ҳимоя қилинди.\nАфғонистон бозорига миллий маҳсулотларни экспорт қилиш имкониятлари тўғрисида.\nСавдо-саноат палатаси норматив-ҳуқуқий ҳужжатлар лойиҳаларининг тадбиркорлик фаолиятига таъсирини баҳолаш юзасидан Жамоатчилик экспертизаси ўтказувчи ваколатли органдир.\nСиз Ўзбекистон бўйлаб саёҳат қилишни ва бу саёҳат орқали қўшни мамлакатлар ва мамлакат бўйлаб бепул саёҳат йўлланмасини қўлга киритишни ҳоҳлайсизми? Унда бу танлов айнан Сиз учун!\nБизнес ҳамжамият ва давлат ўртасида самарали мулоқотни йўлга қўйиш – барқарор инвестиция муҳити кафолатидир\nНавбатдаги очиқ мулоқот импорт ўрнини босувчи маҳсулотлар ишлаб чиқаришни кенгайтиришга бағишланди\nКуни кеча Савдо-саноат палатасининг Самарқанд вилояти бошқармаси қошида ташкил этилган «Самарқанд кадрларни тайёрлаш маркази» нодавлат таълим муассасаси томонидан «МЕНЕЖМЕНТ АСОСЛАРИ» номли илк семинар ўтказилди.\nУнда вилоятнинг барча туман ва шахарларидан ташриф буюрган тадбиркорлик субьектлари, экспортёрлар ва импорт ўрнини босувчи маҳсулотлар ишлаб чиқарувчилар ҳамда вилоят Прокуратураси, вилоят Марказий банки ва Савдо-саноат палатаси вакиллари иштирок этишди.\nЎзбекистон Савдо-саноат палатаси ва “Махалла” телерадиоканали билан ҳамкорликда 29 март куни маҳаллий тадбиркорлар иштирокида “Тадбиркор қонун ҳимоясида” номли кўрсатувни тасвирга олди.\nФарғона вилоятида Ўзбекистон ва Киргизистон ўртасида чегара олди вилоят хокимларининг биринчи йиғилиши доирасида Ўзбекистон маҳсулотлари кўргазмаси ўтказилди.\n26-27 март кунлари Тошкент шаҳрида Афғонистон масаласига бағишлаб, ўтказилган «Тинчлик жараёни, хавфсизлик соҳасида ҳамкорлик ва минтақавий шериклик» мавзусидаги халқаро конференцияси ўтказилди\nСавдо-саноат палатаси, Бирлашган Миллатлар Ташкилоти Тараққиёт Дастури (БМТТД) ҳамда Олий Мажлис Сенати билан ҳамкорликда мамлакатимизда бизнес фаолиятини юритишнинг шарт-шароитларини аниқлаш мақсадида тадбиркорлар учун сўровнома ўтказмоқда\nГермания Халқаро ҳамкорлик ташкилотининг «Марказий Осиёда савдо тартиботларини соддалаштириш» лойиҳаси томонидан истиқболли қишлоқ хўжалиги маҳслотларини экспортини диверсификация қилиш бўйича тадқиқотлар амалга оширилди\n"New-Tech Exhibition 2020" юқори технологиялар халқаро кўргазмаси\n"Қишлоқ хўжалиги" халқаро кўргазмаси\n"Озиқ-овқат саноати" халқаро кўргазмаси\n"Plastpol 2020" халқаро кўргазмаси\nПолученные заявки: 742\nОтвеченные заявки: 537\nОтклоненные заявки: 204


Архивы КУРС - tafsilar.info\n17 Dekabr 00:57 by Редакция\nBinance, Bitfinex, Bitstamp ва Coinbase каби энг йирик криптобиржа биткойн курси яна тарихий тўсиқни бузиб, 20 минг доллардан ошди. Актив қийматининг ўсишининг сўнгги тўлқини 11-декабрда бошланиб, маҳаллий минимал қийматдан $17,5 мингни ташкил қилди.Беш кун давомида биткоин 14% га, сентябр ойининг бошидан бери — 100% дан ошди. Сўнгги бир ҳафта ичида иккита йирик компания биткоинга сармояларини\nБиткоин нархи йил давомида 170% га ўсди\n01 Dekabr 11:27 by Редакция\nBinance-нинг энг йирик криптобиржа маълумотларига кўра, 30-ноябрдаги савдо пайтида биткоиннинг нархи 19 863 долларни ташкил этди. Сўнгги бир йилда биткоиннинг қиймати 170 фоизга ўсди. Бу хавфли активларга бўлган умумий қизиқиш фонида ва инвесторларнинг криптовалюталар тез орада асосий тўлов воситасига айланишига умид қилиш фонида содир бўлди. Шунингдек, PayPal компанияси биткоин курсининг ўсишига ёрдам берганлиги мумкин. Ноябр


Apple смартфонни махсус хизматлардан ҳимоя қилиш йўлини топди » Новости Узбекистана сегодня: nuz.uz\nНовости Узбекистана → Фан ва технология → Apple смартфонни махсус хизматлардан ҳимоя қилиш йўлини топди\n10-05-2018 11:37 0 609 Рейтинг1 Чоп этиш\nApple смартфонни махсус хизматлардан ҳимоя қилиш йўлини топди\nApple компанияси смартфондаги маълумотларга киришни мураккаблаштирувчи функция қўшди. Бу ҳақда «РИА Новости» хабар берди.\niOS 11.4 нинг кодида USB орқали киришни чеклаш режими аниқланди. Янги киритилган функция агар телефон бир ҳафта давомида блокланган қолса, USB маълумотларни ўчиради.\nҚоидага кўра, агар полиция ёки махсус хизматлар гумонланувчининг смартфонини оча олмаса, у экспертлар келгунига қадар блокланган ҳолда қолади. Бироқ энди USB орқали киришни чеклаш режими телефоннинг узоқ вақт давом этган блокировкасидан кейин фойдаланувчининг шахсий маълумотларини олишга имкон бермайди.\nТаъкидланишича, бундай чеклов смартфон эгасига ҳеч қандай халақит бермайди, у паролни киритиб смартфонни очгач, қурилманинг ихтиёрий имкониятидан фойдаланиши мумкин.


Credit Suisse банки ўзбекистонлик мижозларга хизмат кўрсатишни тўхтатади - BBC News O'zbek\nCredit Suisse банки ўзбекистонлик мижозларга хизмат кўрсатишни тўхтатади\nШвецариянинг энг йирик хусусий банкларидан бири бўлган Credit Suisse 2013 йил охирига бориб Ўзбекистон ва Туркманистон дохил жаҳоннинг 50 мамлакатидаги мижозларга хизмат кўрсатишни тўхтатиши ҳақида маълум қилди.\nCredit Suisse дан Би-би-сига тақдим этилган маълумотномада айтилишича, бу амал банк амалиётлари ўта кичик бўлган ё-да мижозлар сони жуда кам бўлган мамлакатларни ўз ичига олади.\n"Бу қарорга келиш жараёнида бу мамлакатларда бизнес юритишнинг қиймати ва иш юритиш жиҳатлари назарда тутилди" - дейилади маълумотномада.\nЛекин тилга олинган жиҳатлар нималардан иборат эканлиги очиқланмаган.\nCredit Suisse нинг айтишича, хизмат кўрсатишни тўхтатиш деганда сўз чегарлараро банк хизматини кўрсатиш ҳақида кетмоқда.\nЯъни, бирон мамлаатдаги банк офислари ёки бўлинмлари ёпилмайди, фақатгина бу мамлакатлардан бўлган мижозлар учун ҳисоб очиш ва юритиш тўхтатилади.\nCredit Suisse вакиласи Би-би-си билан телефон орқали суҳбатда ушбу ташббус шу йил июл ойида эълон қилинган режаларнинг таркибий қисми эканлиги ва бизнес юритиш у қадар фойда келтирмаётган соҳаларни тўхтатиш ҳаракатлари туфайли эканлигини айтди.\nБизнес доираларида нуфузли кўрилган "Financial Times" рўзномасида бу борада чоп этилган мақолада айтилишича, ҳозирда банклар ноқонунуий йўлда орттирилган пуллар билан иш кўрмаслик йўлида кўплаб чораларни йўлга қўйиш босими остидалар.\nРўзноманинг ёзишича, Credit Suisse иш юритиш қалтис бўлган бозорлардан чиқиб кетаётган ягона банк эмас.\nHSBC банки ҳам яқинда Лотин Америкаси ва Осиё мамлакатларидаги баъзи мамлакатларда иш юритишни тўхтатган.\nБаъзи таҳлилчиларга кўра, Credit Suisseнинг охирги вақтларда фойда олиш кўрсаткичлари у қадар яхши бўлмаган ва ҳозирги қадами ана шу кўрсаткичларни яхшилашга қаратилган бўлиши мумкин.\nCredit Suisse хизмат кўрсатишни тўхтатаётган мамлакатлар орасида Ўзбекистон ҳам борлиги ўзбекистонлик мижозлари ортидан муаммоларга юз тутган қатор бошқа банклар мисолини хотирага келтиради.\nШвецариянинг Lombard Odier банкида Takilant Ltd ширкатига тегишли миллионлаб доллар пуллар билан соҳат ҳужжатлар асосида иш юритмоқчи бўлган икки ўзбекистонлик Алишер Эргашев ва Шоҳруҳ Собировлар ўтган йили қўлга олиниб, кейинчалик тергов тугагунга қадар қўйиб юборилганди.\nTakilant Ltd эса Teliasonera телекоммуникациялар ширкатининг Ўзбекистон бозорига кириб келишда воситачи бўлган ширкат сифатида кўрилади ва Ўзбекистон Президентининг тўнғич қизи Гулнора Каримовага яқин бўлган шахсга тегишли экани айтилган.\nКейинчалик Стокгольм маҳкамаси Takilant ширкатига тегишли 276 миллион доллар миқдоридаги маблағларни музлатишга буйруқ берган.\nШвецария банклари орқали ўтказилувчи пуллар борасида тадқиқотлар олиб борган журналистларга кўра, мамлакат банклари миллиардлаб доллар пулларни кўчириб ўтиш нуқтаси сифатида фойдаланиб келинган.\nФранция полицияси TeliaSonera иши юзасидан бир неча рейд уюштирди


«24.kg» ва депутат ўртасидаги маҳкама: Ишни кўриш тўхтатилган | ҚИРҒИЗИСТОН ЯНГИЛИКЛАРИ\n«24.kg» ва депутат ўртасидаги маҳкама: Ишни кўриш тўхтатилган\nДепутат Ирина Карамушкина ўтган йили унинг ҳайдовчиси икки кишини машинада уриб кетганида депутат машина ичида бўлганини ёзган «24.kg» ахборот агентлиги билан судлашяпти. Парламентарий ҳодиса вақтида машина ичида бўлмаганини иддао қиляпти.\nКарамушкина «24.kg» агентлиги бир одам ҳалок бўлган автоҳалокатда уни машина ичида бўлганини ёзиб «шарафи ҳамда обрўсини ҳақорат қилгани учун» — 5 миллион сом тўлаши кераклигини айтади.\nБироқ, айни дамда Олий суд Чуй области маҳкамаси депутат ҳайдовчиси Алексей Хурасевга нисбатан қарорини чиқармагунча бу иш кўрилмаслигини билдирди.\nАввалроқ Свердловский район суди ҳам, Бишкек шаҳар суди ҳам бу ишни Хурасевга ҳукм чиқарилмай туриб кўрилмаслигини билдирганди.\nKloop.kg Карамушкина билан боғлана олмади.\n«Вечерний Бишкек» газетаси интернет таҳририяти депутатнинг судялардан ҳафа бўлганини ёзди.\n«Ҳакамлар адолатли ҳукм чиқара олишмайди”, — деб Карамушкина сўзларидан иқтибос келтиради «Вечерний Бишкек».\n«Ўзининг ИИМдаги манбаларидан «24.kg» ахборот агентлигига «Тойота Камри» русумидаги машини одам уриб кетгани маълум бўлди. Машина ичида ҳайдовчидан ташқари депутат Карамушкинанинг ўзи ҳам бўлган, ҳодисадан сўнг улар яширинишга ҳаракат қилишган», — деб ёзганди агентлик.\nКейинроқ агентлик раддия мақоласини ҳам ёзган, бироқ бундан сўнг ҳам Карамушкина судлашишдан бош тортмаганди.\nАввалги мақолаҲожатхонага ташлаб юборилган чақалоқ тирик қолди\nНавбатдаги мақолаОлий суд депутатлар маошини ошкор қилишни тақиқлади


Бишкекдаги мактаблар ва бола боғчалар онлайн ўқишга ўтади | ҚИРҒИЗИСТОН ЯНГИЛИКЛАРИ\nБишкекдаги мактаблар ва бола боғчалар онлайн ўқишга ўтади\nБишкек шаҳридаги мактаблар ва болалар боғчалари яна тўлиқ ҳолда номаълум муддатга масофадан ўқиш режимига ўтади. Бу ҳақда шаҳар мериясининг матбуот хизмати билдирди.\n«Кечиринглар! Яна онлайн-ўқишга ўтамиз. Ҳурматли шаҳарликлар, ота-оналар, болалар! Пойтахтда эпидемиологик ҳолат кескинлашмоқда, охирги ҳафтада Бишкек шаҳрида COVID-19 билан пневмония касаллигига чалинганларнинг сони бироз кўпайганини сезилмоқда», — деб айтилади мериянинг 6 апрель куни кечда тарқатган маълумотида.\nМуассаса билдиришича, 6 апрелда эпидемияга ва эпизоотияга қарши шаҳар тезкор комиссиясининг йиғини ўтказилган.\n«Болаларнинг, ота-оналарнинг ва ўқитувчиларнинг хавфсизлиги учун эпидемиологик ҳолат яхшилангунча мактаблар билан бола боғчаларини ўқитиш жараёнини 2021 йилнинг 12 апрелидан бошлаб онлайн режимга ўтказиш қарори чиқарилган», — деб билдирди матбуот хизмати.\nБироқ участка сайлов комиссияси жойлашган 14 бола боғчаларининг тарбияланувчилари 8 апрелдан бошлаб масофадан ўқишга ўтишади. Бу чора сайлов комиссиялари жойлашган мактабларида ҳам қўлланиладими йўқми айтилган эмас.\nШунингдек, муниципалитет бутун шаҳар бўйича санитар назорат кучайтирилиб, хўжалик субъектларини* текширувчи мобил бригадалар кўпайтирилганини билдирди.\n*Текширув коронавирусни олдини олиш нормаларини сақлашга алоқадор — инспекциялар киришлардаги санитайзерлар билан тепловизорлар бўлишини текширади. Шунингдек, хўжалик субъектларининг ходимлари билан кириб-чиққан одамлар ижтимоий масофани сақлаши, ниқоб режимига амал қилиши, бино ичида қўшимча дезинфекция ишлари боришини назорат қилади.\nБишкек мерияси шаҳар турғунларини оммавий тадбирларга бормай, гигиена қоидаларини сақлашга, ниқоб тақишга ва ижтимоий масофани сақлашга чақиради.\nБунгача соғлиқни сақлаш ва ижтимоий ривожлантириш вазирининг ўринбосари Улук-Бек Бектурганов Бишкек шаҳри «қизил зона» деб топилганини билдирган. У карантин ва чеклов чораларини қабул қилиш масаласини маҳаллий штаблар эпидемик ҳолатга қараб ҳал қилинишини маълум қилган.\nҚирғизистондаги эпидемик ҳолат\nҲукумат коронавирус инфекциясининг учинчи тўлқини келмоқда деб бир неча марта билдирган. Кун сайин тиббиёт ходимлари COVID-19 юқтиришнинг 100лаган ҳолатларини аниқлашмоқда. Одатда, касаллик юқтирганларнинг кўпчилиги Бишкек шаҳри ва Чуй вилоятида бўлмоқда.\n20 мартда Республика штабнинг йиғинида биринчи вице-премьер-министр Артём Новиков барча даражадаги тиббий муассасалар COVID-19 касаллигига чалинган беморлар сони кўпайишига тайёр бўлиши керак деб билдирган.\n«Вазият кескинлашса, барча куч ва воситаларнинг ишлаш алгоритми тайёр бўлиши керак. 1 апрелда соғлиқни сақлаш тармоғининг барча муассасалари кислород бериш тизимига қўшилиши керак, олис ва ярим стационар тиббий муассасалар кислород концентраторлари билан таъминланиши зарур», — деган у.\n27 мартда Новиков Республика штабнинг йиғинида ҳозирча ўлкада чеклов чоралари кўрилмаслигини, бироқ жамоат жойларида санитар нормалар кучайтирилишини хабар қилинган.\nҲозирча Бишкек мерияси 1 апрелдан бошлаб шаҳарнинг барча савдо марказларида кўнгилочар ўйин майдонларини икки ҳафтага ёпиб, болалар учун ўйин майдонлари ишини тўхтатишга қарор қилган. Шунингдек, мерия 6, 7, 8 ва 10-синфлар ўқувчиларини 1 апрелдан бошлаб офлайн ўқишга юбормаслик қарорини қабул қилган.\n6 апрелда Бишкекнинг вице-мери Айжан Чинибаева шаҳарликлардан ниқоб тақмаган одамлар кўп йиғилган жойларни аниқлаб, мериянинг ходимларига маълум қилишни сўради. У муниципалитет чора кўради деб ваъда берди.\nҚирғизистонда масофадан ўқиш\nДавлат мактаблари билан бола боғчаларини очиш масаласи пандемия бошлангандан бери муҳокама қилиб келинади.\nРеспубликадаги мактаб ўқувчилари ўтган йилнинг 8 апрелидан бери масофадан ўқишга ўтган.\nЎлкада ФҲ ва ФВ режими киритилгандан кейин Билим бериш вазирлиги тез орада масофадан билим олишнинг ўқув дастурини ишлаб чиққан. Барча ўқув материаллари муассасанинг махсус сайтига жойланиб, телевизор орқали эфирга берилган.\nБироқ кўпчилик ота-оналар онлайн- ўқишни танқид қилишган, аниқроғи бу ердаги ўқув материалларининг сифатига норози бўлишган. Шунингдек, ота-оналар керакли гаджетлар, телевизор ва интернет етишмаслигидан норози бўлишган.\nҲозир коронавирус пандемияси сабаб ишини тўхтатган муассасаларнинг охиргилари мактаблар ва болалар боғчалари бўлмоқда. 18 январда анъанавий ўқиш режимига Бишкекдаги 1, 5, 9 ва 11-синфнинг ўқувчилари қайтган. Давлат бола боғчалари очилмаган. Бизнес, муниципал транспорт ва бозорлар каби бошқа тармоқлар тўлиқ ишлашмоқда, бироқ санитар талаблар бажарилиб, коронавирусни олдини олиш чоралари кўрилмоқда.\nХусусий бола боғчалари ва мактаблар ҳам очилган, 2020 йилнинг сентябрь ойидан бошлаб санитар талабларни бажариш шарти билан фаолиятини давом эттиришмоқда. Офлайн режимда хусусий ўқиш курслари, болаларни ва ўсмирларни ривожлантириш марказлари ишламоқда.\nАввалги мақолаТадқиқот: ҚРда сўровномага қатнашганларнинг 55%и коронавирусга қарши эмланишни истайди\nНавбатдаги мақолаБишкекда 5-апрелнинг тонгида нотаниш одамлар олиб қочган қиз бедарак


Сайлов-2019 189 12.11.2019 18:34:56\nСайлов яқинлашгани сайин сиёсий кучларнинг сайловчиларга таклиф этаётган ғоялар кураши ҳам авжига чиқмоқда. Жумладан, бугунги кунда Ўзбекистон Либерал-демократик партияси томонидан таклиф этилаётган “тоза қўллар” сиёсати нафақат экспертлар, балки кенг жамоатчиликнинг ҳам эътиборини тортмоқда. Зеро, партия аъзоларининг бу борадаги мақсади аниқ: мамлакатимизнинг коррупцияни рад этадиган ва жамиятда унга “ноль тоқатлилик”ка эришган давлатлар қаторига киришига эришиш.\nЭзгу ғоя билан чиқиш яхши, албатта. Лекин уни амалга ошириш механизми яратилмаса ғоя ғоялигича қолиб кетаверади. O‘zLiDePнинг Сайловолди платформаса билан танишган киши “тоза қўллар” сиёсатини рўёбга чиқаришнинг самарали ечимларига гувоҳ бўлиши мумкин.\nМисол учун, сиёсий арбоблар ва давлат хизматчиларининг маблағлари ва молк-мулклари ҳақидаги маълумотларни очиқ декларация қилишнинг янги тизимини жорий қилиш зарур. Шунингдек, давлат харидларини амалга оширишда манфаатлар тўқнашувини аниқлаш ва электрон харидлар тизимини такомиллаштириш учун “Давлат харидлари тўғрисида”ги қонунга тегишли ўзгартишлар киритиш керак.\nO‘zLiDePнинг нуқтаи назарича, уюшган жиноятчиликка қарши кураш бўйича ҳуқуқий ва ташкилий-амалий чораларни кучайтириш, қонунчиликдаги жазони оғирлаштириш ёки енгиллаштиришга оид нормаларни қўллаш жараёнидаги инсон омилини бартараф этиш коррупцияни тугатишда дадил қадам бўлади.\nЭнг диққатга сазовор янгилик шуки, партия Сайловолди платформасида раҳбарлари Ўзбекистон Республикаси Президенти томонидан тайинланадиган ва озод этиладиган, парламентга ҳисобдор, Прокуратура, ИИВ, ДХХдан мустақил фаолият юритадиган алоҳида давлат органлари – Коррупцияга қарши кураш ва Тергов департаментларини ташкил этиш таклифи илгари сурилмоқда.\nАвваллари партияларнинг бундай ташаббуслар билан чиқишга журъати етмасди. Кейинги икки-уч йил ичида Ўзбекистонда олиб борилаётган очиқлик сиёсати партияларни ҳам жиддий масалаларни кўтаришга ундади шекилли. Буни фақат олқишлаш, тадбиркорлар ва ишбилармонлар ҳаракатини қўллаш даркор.\nҚизиқ, бошқа партияларда ҳам мана шундай салмоқли, мана шундай ўта нозик таклифлари бормикан?


Бошпанасиз оиланинг ифтори. Кўзга ёш келтирувчи...\nСуриянинг Ариҳа шаҳри. 5 минг йиллик тарихга эга кўҳна кент 2011 йилдан буён давом этаётган уруш туфайли ер билан яксон бўлди. Ариҳа «гуллар ифори» деган маънони билдиради. Таассуфки, бир замонлар гуллар ифорига тўлган шаҳарда бугун порох иси анқийди. Рим ва Византия салтанатларини кўрган қадимий иморатлар вайрон, кўп минг сонли аҳолининг бошпанаси кунфаякун этилди.\nВайроналар орасида ифтор қилиб ўтирган – Ториқ Абу Зиёднинг оиласи! Ўтган йили Сурия ҳукумати қўшини Россия самолётлари ёрдамида Ариҳага ҳужум бошлаган пайтда Ториқ уч фарзанди ва онаси билан туғилган шаҳридан бош олиб кетди. Коронавирус тарқалиши ортидан Сурияда жанг қилаётган турли сиёсий гуруҳлар бир муддат қуролини қўйишга мажбур бўлди. Муваққат сулҳдан фойдаланган 29 ёшли Ториқ оиласи билан киндик қони тўкилган уйга қайтиб келди.\nАбу Зиёд оиласи ушбу қадрдон гўшада неча йиллар давомида тинч-осойишталикда Рамазонни қарши олган. Аммо ҳокимият қутқусига берилган кимсаларнинг касрига улар Аллоҳнинг фарзини эминликда адо этиш бахтидан мосуво бўлдилар.\nАммо имони мустаҳкам мўминлар қатори Ториқ ҳам бу ҳолдан тушкунликка тушгани йўқ. «Бу – Аллоҳнинг синови. Яқин кунларда яна дорилмон кунларда қайтади», дейди у.\nИншааллоҳ, шундай бўлсин! Ўлим шарпаси кезиб юрган вайроналар ўрнида тез фурсатда яна маъмур шаҳар қад ростласин! Ториқ Абу Зиёд ва унинг минглаб ватандошлари келгуси Рамазонларни шинам уйларда қарши олсин...\nҲуқуқ 20/05, 08:53\nБуғдой ўрнига қум. Ифторликдан фойдаланиб фириб ишлатганлар ушланди\nҲодиса 17/04, 17:29


«Зўравонликка асосланган экстремизм ва радикаллашувнинг олдини олиш ва уларга қарши курашда ёшларнинг ўрни» анжуманига Марказий Осиё мамлакатларидан келган ёшлар маъруза тингламоқдалар, Тошкент, 11 июнь. (Халқаро пресс-клуб)\nТОШКЕНТ – Жорий ҳафтада Ўзбекистонда бир қатор хорижий ва маҳаллий экспертлар иштирокида ўтган конференцияда зўравонликка асосланган экстремизм, радикаллашув ва терроризмнинг олдини олишга ёшларни жалб қилиш масалалари муҳокама этилди.\n«Зўравонликка асосланган экстремизм ва радикаллашувнинг олдини олиш ва уларга қарши курашда ёшларнинг ўрни» деб номланган тадбир 11-12 июнь кунлари Тошкент ва Самарқандда ўтказилди.\nЕвропада хавфсизлик ва ҳамкорлик ташкилоти (ЕХҲТ), Бирлашган Миллатлар Ташкилоти (БМТ) ва Ўзбекистон парламенти томонидан ташкил этилган анжуман халқаро ташкилотлар вакиллари ҳамда Марказий Осиё ва европалик таҳлилчилар иштирокида ўтди.\nАнжуманда ЕХҲТ бош котиби Томас Гремингер, БМТ аксилтеррор бошқармаси раҳбари Жеҳангир Хан, БМТ бош котибининг ёшлар масалалари бўйича элчиси Жаятма Викраманаяке ва ЕИнинг Марказий Осиё бўйича махсус вакили Питер Буриан ҳам қатнашди.\n11 июнь куни Тошкентда ўтказилган «Зўравонликка асосланган экстремизм ва радикаллашувнинг олдини олиш ва уларга қарши курашда ёшларнинг ўрни» мавзуидаги анжуманда бир гуруҳ таҳлилчилар ҳам қатнашдилар. (Халқаро пресс-клуб)\nТеррорга қарши курашда ёшлар иштирокини рағбатлантириш\nАнжумандан кўзланган мақсад – терроризмга олиб борувчи зўравонлик экстремизми ва радикаллашувнинг олдини олишга ёшларни жалб этиш бўйича тавсияларни ишлаб чиқиш бўлди.\nЁшларни террорга қарши курашга таълим, ОАВ, санъат ва спорт орқали жалб қилиш таклифи билдирилди.\nУчта ишчи гуруҳ томонидан минтақа мамлакатлари учун уларнинг муайян талабларидан келиб чиққан ҳолда сиёсий тавсиялар ишлаб чиқилди.\nЖумладан, анжуманда иштирок этган таҳлилчилардан бири ўзбек ёшларининг радикаллашуви меҳнат миграцияси билан чамбарчас боғлиқ эканини қайд этди.\nЁшлар ўзлари учун бегона муҳит ва ёт маданият сабабли экстремистлар таъсирига тушадилар, деди Тошкентда 11 июнь куни ўтган анжуман чоғида Ўзбекистон Ёшлар иттифоқи раиси Қаҳрамон Қуронбоев.\n«Хориждаги ёшларимиз билан доимий мулоқотни йўлга қўйиш бизнинг бирламчи вазифамиздир», деди у.\nИнтернет орқали экстремистик ташвиқотга қарши кураш\nАнжуманда сўзга чиққанлар ёшларнинг радикаллашуви, уларнинг интернет ва ижтимоий тармоқлар орқали жангариликка ёлланиши билан боғлиқ муаммони алоҳида тилга олдилар.\n«Интернет орқали ташвиқотнинг ёшларга таъсири катта бўлмоқда», дейди БМТ аксилтеррор маркази маслаҳатчиси Кангин Го. «Биз мазкур хавфга қарши кураш дастурини ишлаб чиқишимиз зарур.»\nАнжуман давомида Минтақавий таҳдидларни ўрганиш маркази ЕХҲТ билан ҳамкорликда янги вебсайт – stopterror.uz тақдимотини ўтказди.\nЛойиҳа муаллифларининг сўзларига кўра, сайтда ўсмирларнинг ота-оналари ва хориждаги меҳнат мигрантлари учун экстремизмга оид маълумотлар жамланган.


00:00 / 24.08.2010 | eski savollar | 2094\nОилада эр ҳотин о'ртасидаги жанжалда тур ко'зимдан ё'қол, ко'зимга ко'ринма, чиқ уйимдан, то'рт тамононг қибла ва ҳаказо, шу каби со'злардан талоқ тушадими? Бу ҳоллатлардан кейин яна ярашиб яшаб кетаётганлар қанча бунга шарияти исломни мунасабати қандай? Олдиндан рахмат. Аллоҳим о'зи рози бо'лг'ай?\nКИНОЯЛИ ТАЛОҚКинояли талоқ уни ва ундан бошқа нарсани эҳтимоли бор нарсадир.Бунда талоқни ҳам, бошқа маънони ҳам англатиладиган лафзни хотинига нисбат бериб ишлатилади.Бас, чиқ, кет, тур кабиларда жавоб эҳтимоли бор.Яъни, хотиннинг саволига жавоб эҳтимоли бор.Холийсан, бегонасан, ажрагансан, кесилгансан ва ҳаромсанга ўхшашларда сўкиш эҳтимоли бор.Яъни, яхшиликдан холийсан, тоатдан бегонасан, тўғри йўлдан ажрагансан, яхши ахлоқдан кесилгансан, суҳбатга ҳаромсан кабилар бўлиши мумкин.Сана, бачаданингни тозалигини бил, сен биттасан, сен ҳурсан, ихтиёрингни қилавер, ишинг ўзингнинг қўлингда, йўлингни очиб қўйдим ва сендан ажрадим кабиларда иккисининг ҳам эҳтимоли йўқ. Яъни, жавобнинг ҳам, сўкишнинг ҳам эҳтимоли йўқ. Бунга ўхшаш лафзларда талоқнинг ёки бошқа нарсанинг маъноси бўлиши мумкин.Мисол учун, санайвер, деганда, Аллоҳ таолонинг сенга берган неъматларини сана деган бўлиши ёки талоқсан иддангни сана деган бўлиши ҳам мумкин. Шунингдек, «бачаданингни тозалигини бил»да агар тоза бўлса талоқ қилмоқчиман маъноси бўлиши ёки сени талоқ қилдим, энди бачаданингни тозалигини билгин, маъноси ҳам бўлиши мумкин.Сен биттасан деганда, сен биттасан, сендан бошқа йўқ деган бўлиши ҳам мумкин ёки сен битта талоқсан деган бўлиши ҳам мумкин.Сен ҳурсан деганда, сен чўриликдан ҳурсан дегани бўлиши ёки сен никоҳ боғланишидан ҳурсан деган бўлиши ҳам мумкин.Ихтиёрингни қилаверда хоҳлаган ишингни қилавер деган бўлиши ёки талоқда ихтиёрингни қилавер, деган бўлиши эҳтимол. Ишинг ўзингнинг қўлингда деганда, билган ишингни қилавер деган бўлиши ёки талоқ иши сенинг қўлингда хоҳласан ўзингни ўзинг талоқ қилавер деган бўлиши ҳам эҳтимол. Йўлингни очиб қўйдим ва сендан ажрадимда маъно ойдин.Бас, ризоликда ҳаммаси ниятга боғлиқ бўлади. Ғазабда аввалги икки қисмда ва талоқ музокараси бўлиб турганда биринчи қисмда ниятга қараб бўлади.Мазкур матнлардан киноя лафзлари уч қисмга бўлиниши билинади;1. Хотиннинг талоқ ҳақидаги саволига жавобнинг эҳтимоли бор лафзлар.2. Сўкиш эҳтимоли бор лафзлар.3. Мазкур икки маънодан бошқа маъноларнинг эҳтимоли бор лафзлар.Шунингдек, киноя лафзларининг айтиладиган ҳолатлари ҳам уч хил бўлади.1. Розилик ҳолати.2. Ғазаб ҳолати.3. Талоқнинг музокараси бўлиб турган ҳолат. Агар киноя лафзларининг уч тури ҳам розилик ҳолатида, ғазаб ёки талоқ тўғрисида гап-сўз бўлмай туриб айтилган бўлса талоқ тушмайди. Аммо, эр мен бу гапни талоқ нияти билан айтим деса, талоқ тушади.Агар ғазаб, уруш-жанжал ҳолати бўлса, биринчи ва иккинчи қисмдаги лафзлар билан дарҳол талоқ тушмайди. Балки эрнинг ниятига боғлиқ бўлади. Талоқни ният қилган бўлса, тушади. Бўлмаса, йўқ. Аммо ғазаб ҳолатида санайвер каби саволга радни ёки сўкишдан бошқа маънони ифода қиладиган лафзларни айтганда талоқ тушади. Мазкур лафзларни ғазаб устида айтган эр кейинчалик, мен талоқни ният қилмаган эдим деса, гапи қабул қилинмайди.Агар эр-хотин орасида талоқ масаласи ўзаро баҳс қилиниб турганда эр мазкур уч хил лафзлардан бирини айтса биринчи тоифадаги лафзларда ниятига боғлиқ бўлади. Қолган иккисида тўғридан тўғри талоқ тушаверади.Бас, агар учтани ният қилган бўлса, улар тушади. Ундан бошқа ҳолатда бир боин талоқ тушади.Киноя лафзларини айтган киши уларни айтаётган пайтида уч талоқни ният қилган бўлса, уч талоқ тушади. Аммо ҳеч нарсани ният қилмаган, бир ёки икки талоқни ният қилган бўлса, бир боин талоқ тушади.Идда сана, бачаданингни тозалигини бил, сен биттасанларда бир ражъий талоқ тушади.Байнунат ва ҳурматни эрга нисбат бериш билан ҳам боин талоқ тушади. Эрга талоқ нисбатини бериш билан тушмайди.Эр хотинига, мен сенга боинман ёки мен сенга ҳаромман деса ва талоқни ният қилса, талоқ тушади. Аммо мен сенга талоқман деса, тушмайди. Чунки талоқни эрга нисбат бериб бўлмайди. Уни фақат аёлга нисбат берилади.\nТўйдан олдин никоҳ ўқиттириш\nЭрдан ажрамасдан бошқага никоҳланиш


Жорий йилнинг 25-27 апрель кунлари Тошкентдаги «Ўзэкспомарказ» Миллий мажмуасида «Tashkent Law Spring» («Тошкент ҳуқуқ баҳори») халқаро юридикфоруми бўлиб ўтди. Ҳуқуқ соҳасининг 1000 дан ортиқ вакиллари ва экспертларини жамлаган, жумладан, дунёнинг 40 та мамлакати ва халқаро ташкилотларидан 250 га яқин етук мутахассислар ташриф буюрган мазкур йирик тадбирда 100 га яқин маҳаллий ва хорижлик адвокатлар ҳам иштирок этди. Биз ушбу тадбирни Advokatnews.uz сайти орқали он-лайн тарзда ёритишга, шунингдек, маърузачи ва экспертлар билан қисқа суҳбатлар ҳам ташкил этишга имкон қадар ҳаракат қилдик. Шундай бўлса-да, электрон нашримизни кузатиб бориш имкони ҳаммада бўлмаганлигини инобатга олган ҳолда, мазкур тадбирнинг мағзини мухтасар ҳолда журналимизда ҳам чоп этишга қарор қилдик.\nЯхши ниятлар билан...\nФорумнинг асосий иш вақти ҳали бошланмасидан турибоқ катта айвонда кимдир кимни қучоқ очиб қаршилаётган, кимлардир ўзаро қизғин суҳбатлашаётган, яна кимлардир гуруҳ-гуруҳ бўлиб суратга тушаётган бир жараён вужудга келдики, шу ҳолатнинг ўзи ҳам алоҳида бир йирик тадбирга қиёслагудек эди. Бундай фурсат, айниқса, мухбирлар учун айни муддао — бурчак-бурчакда суҳбатларни тасвирга тушириш, овоз ёзиш ишлари бошланиб кетган. Шулар қатори биз ҳам меҳмонлар орасидан адвокатларни топиб, уларнинг ушбу йирик анжумандан нималар кутаётгани билан қизиқдик:\nЮрий ПИЛИПЕНКО, Россия Федерацияси Федерал адвокатлар палатаси президенти:\n– Тошкентга биринчи келишим. Тан олишим керак, шаҳар менга жуда ёқди. Кеча маза қилиб Тошкентни айландим: анчадан бери бунақа озода, кўкаламзор шаҳарни кўрмаган эдим.\nБутун дунёдан бир талай мутахассисларни, меҳмонларни тўплаган халқаро юридик форум айнан шу шаҳарда ўтказилаётганидан хурсандман. Тушунишимча, бу ўзбек давлати ҳаётидаги янги анъана. Форум жараёнида бепул ҳуқуқий ёрдамга бағишланган жиддий мунозаралар бўлади. Биз, россиялик адвокатлар, ўз қонунчилигимиз, ўз ютуқларимиз ва хатоларимиздан келиб чиққан ҳолда тажрибаларимизни баҳам кўришга тайёрмиз.\nЎйлайманки, ўзбекистонлик ҳамкасбларимизнинг ҳам бизга айтадиган гаплари кўп. Уларнинг тажрибалари билан танишишни хоҳлаймиз, улардан ўрганадиган жойларимиз борлигини биламан.\nАзиз САТТОРОВ, «Reliable Lawyer» адвокатлик фирмасининг бошқарувчи ҳамкори:\n— Биз ушбу кенг кўламли анжумандан янги ғоялар, илғор мақсадлар ва дадил ташаббуслар кутмоқдамиз. Бу майдон долзарб масалаларни муҳокама қилиш, конструктив мулоқот олиб бориш учун платформа бўлиб хизмат қилади.\nЎйлайманки, биз Ўзбекистонда мазкур соҳада мавжуд оғриқли саволларни муҳокамага кўтариб чиқиб, форум якунларига кўра муайян ижобий ўзгаришлар бўлишига эришамиз, зеро бу қонунчилигимизнинг такомиллашувига хизмат қилган бўлур эди. Адвокат сифатида мен учун энг муҳими эса, янада сифатли ва малакали юридик хизматлар кўрсатиш, хизматлар кўламини кенгайтириш масаласидир. Халқаро миқёсда бу қандай амалга оширилишини билиш, тажриба алмашиш ва уларнинг фаолиятини яқиндан ўрганиб, орттирган билимларимни келгусида одил судловни амалга ошириш, инсон ҳуқуқлари ва адвокатура институтини ҳимоя қилишда татбиқ этиш ниятидаман.\nБиз Ўзбекистонда асосан процессуал қонунчилик бузилиши ҳоллари билан тўқнашамиз. Албатта, мамлакатимиз раҳбари ташаббуси билан ҳуқуқий соҳада қатор ўзгаришлар юз бермоқда. Жиноят ишларида оқлов ҳукмлари кўпая бошланганини кўриб турибмиз. Шундай бўлса-да, инсон ҳуқуқларини ҳимоя қилиш масалаларига янада эътиборли бўлишимиз керак, зеро, бу юриспруденциянинг пойдеворидир.\nСалимжон ЖЎРАЕВ, «Imkoniyat» адвокатлик фирмаси адвокати:\n2016 йилда Қўшма Штатларда бўлиб, жиноят ҳуқуқи бўйича ҳимояни амалга ошириш масалаларида тажриба алмашдик. Ундан аввал Украинага, Россияга борганман. Хусусан, АҚШда одил судлов билан келишув битими тузиш амалиёти маъқул тушган, буни босқичма-босқич Ўзбекистонда ҳам татбиқ этиш мумкин, деб ўйлайман.\nМуаммолар ҳақида очиқ-ойдин гапиришга тайёрмиз!\nФорумнинг очилишида Ўзбекистон Республикаси адлия вазири Русланбек ДАВЛЕТОВ сўзга чиқиб, ижтимоий-иқтисодий ислоҳотлар йўлига кирган мамлакатимиз олдида турган ҳуқуқий муаммолар ҳамда бу борадаги асосий вазифаларга алоҳида тўхталди:\n– Бугун жамиятимизни янгилаш, унинг демократик асосларини мустаҳкамлаш борасидаги саъй-ҳаракатлар ҳақида сўз юритар эканмиз, биз бу жараёнда муаммодан холимиз деган фикрдан йироқмиз. Чунки модернизация ва трансформация жараёнига халақит бераётган, йиллар давомида ечилмасдан келаётган турли хил муаммолар ҳозирги кунда мавжуд, ҳуқуқий таҳдидлар ҳануз сақланмоқда. Бу ҳақида биз очиқ-ойдин гапиришга, халқаро ҳамжамият билан уларнинг ечимлари устида ишлашга тайёрмиз.\nРухсат берсангиз, бугунги кунда Ўзбекистон олдида турган ҳуқуқий вазифалар ҳақида сўз юритсам ва биз ишлайдиган энг устувор йўналишлар бўйича фикр алмашсам.\nБиринчидан, бу бугунги кундаги қонунлар ижросидир. Муҳтарам Президентимиз ташаббуси билан ишлаб чиқилган Ҳаракатлар стратегияси доирасида 90 та қонун, 2000 га яқин қарор ва фармонлар қабул қилинган. Бугунги кунда энг долзарб масала – бу уларни амалда татбиқ этиш.\nИккинчидан – бу инвестиция соҳаси. Инвестицияларсиз Ўзбекистон ривожланмаслигини тан оламиз. Бунинг учун эса муҳит яратиш керак. Бунда юристларга катта масъулият юкланади. Қабул қилинаётган қарорлар барқарорлиги, келаётган инвестор уни нима кутаётганини билиши ва ҳар қандай давлат органининг бу мақсадда бирлашиши мақсадга мувофиқ. Юз бераётган ўзгаришларга ҳамма гувоҳ: молия-банк, солиқ сиёсати соҳасида, рақамлаштириш бўйича 2030 йилгача давлат дастури ишлаб чиқилди, ҳаттоки ерни хусусийлаштириш биринчи марта қонуний асосга эга бўлади. Бу жараённи секинлаштириб бўлмайди. Бугун муҳит яратсак, эртага бизга инвестор келади.\nМеҳмонлардан тажриба ва таклифлар\nОчилиш маросимида сўзга чиққан хорижлик меҳмонлар иштирокчиларни ушбу йирик анжуман билан табриклаб, форум ишига муваффақият тилар экан, фурсатдан фойдаланиб, ўз мамлакатлари қонунчилиги тажрибалари билан ҳам ўртоқлашдилар:\nКэролин ЛЕММ, Америка-Ўзбекистон савдо палатаси раиси, «White & Case» халқаро юридик фирмаси бошқарув партнёри (АҚШ):\n– Административ қонунларнинг сонини камайтиришга ҳаракат қилиш керак, ортиқча нормалар чиқариб ташланса, ноўрин аралашувларнинг олди олиниб, шу орқали иқтисодиёт секторларининг бемалол ишлаши учун шароит яратилади. Фаол администрация масаласида биз тез ўзгарувчи муҳитларга мослашиш ҳақида ўйлаймиз ва ижтимоий ривожланишни қўллаб-қувватлаймиз.\nЭдвин ТОНГ, Сингапур ҳуқуқ ва соғлиқни сақлаш масалалари бўйича давлат катта вазири:\n— Сингапурда ҳам Ўзбекистондаги каби турли миллат вакиллари бир оила бўлиб яшайди. Юртингизга биринчи бор келишим бўлса-да, менда жуда илиқ таассурот қолдиряпти. Ҳудудимиз Ўзбекистондан 600 марта кичик, табиий ресурслар йўқ, аҳолимиз 5,5 миллион.\nБиз ҳам бошқа давлатлар каби мустақиллигимизнинг илк йилларида қийинчиликларга дуч келганмиз. Бу қийинчиликдан асосан қонунчиликни такомиллаштириш ва мустаҳкамлаш орқали қутулдик. Хусусан, «Қонунлар – фақат Сингапур аҳолиси учун» деган маънога амал қилиб, ўзимизнинг юриспруденциямизни яратдик.\nАйниқса, мамлакатда инвестициявий муҳитни яратишга алоҳида эътибор қаратдик. Бунинг учун аввало чет элликларнинг юртимизга инвестиция киритишлари ва эмин-эркин фаолият юритишлари учун қонуний шароит яратдик, соҳани тартибга солувчи ҳуқуқий асосларни кучайтирдик. Бу эса бизнинг иқтисодиётимизнинг ривожланишида, халқимиз фаровонлигини таъминлашда муҳим аҳамият касб этиб келяпти.\nАльберто МОРА, Ҳарвард университети профессори, АҚШ Юристлар ассоциацияси Ҳуқуқ устуворлиги департаменти директори:\n– Ўзбекистон олдида турган муҳим вазифаларга келсак, биринчи навбатда, инвестицион иқлимни яратишни ҳуқуқий жиҳатдан таъминлаш, фуқаролик жамиятининг ролини ошириш ва, албатта, адлия тизимини ислоҳ қилиш керак.\nТўғридан-тўғри хориж инвестициялари Ўзбекистоннинг келажаги учун катта аҳамиятга эга. Бу иқтисодиётнинг тараққий этиши, янги иш ўринлари ва барқарорлик деганидир.\n«Энг яхши корпоратив юридик хизмат»\nФорумда Адлия вазирлиги томонидан ташкил этилган «Энг яхши корпоратив юридик хизмат» республика танловининг натижалари эълон қилиниб, ғолибларни тақдирлаш маросими ўтказилди.\nБиринчи ўринга муносиб деб топилган «ЛУКОЙЛ Узбекистан Оперейтинг Компани» корхонасининг юридик хизмати 1-даражали диплом ҳамда 10 000 000 сўм пул маблағи билан тақдирланди. 2-даражали диплом ҳамда 5 000 000 сўм пул маблағи «Ўзсаноатқурилишбанк» АТБга, 3-даражали диплом ҳамда 3 000 000 сўм пул маблағи «Самарқанд автомобиль заводи» МЧЖга насиб этди.\nШунингдек, Ташқи иқтисодий фаолият миллий банки, «Ўзкимёсаноат» АЖ ҳамда «Ипак Йўли» АИТБ «Намунали юридик хизмат» сертификати билан тақдирланди.\nФорумда «Юридик хизматлар» йўналиши\nФорумнинг иккинчи кунида Ўзбекистон Республикаси Адвокатлар палатаси томонидан юритиладиган «Юридик хизматлар» йўналиши муҳокамалари режалаштирилган бўлиб, унда қуйидаги мавзулар бўйича маърузалар кўзда тутилган эди:\n«Ёпиқ ва очиқ юридик хизматлар бозори: қай бирини танлаш керак?»\nМаърузачи: Юрий Пилипенко, Россия Федерацияси Адвокатлар палатаси президенти.\n«Pro bono ва давлат томонидан молиялаштириладиган юридик ёрдам:\nМаърузачи: Фред Хюстон, Ҳуқуқий ривожланиш халқаро ташкилоти (ҲРХТ)нинг Марказий Осиё бўйича минтақавий директори.\n«Россияда адвокатлик тузилмаларининг турлари».\nМаърузачи: Сергей Бородин, Халқаро адвокатлар (ҳамкорлиги) уюшмаси вице-президенти (Россия).\n«Бизнес ривожига юридик хизматнинг таъсири: адвокатуранинг аҳамияти».\nМаърузачи: Виктор Чайчиц, Беларус Республикаси адвокатлар ҳайъати раиси, Беларус Республикасининг Миллий кенгаши сенатори.\n«Халқаро юридик амалиётнинг энг илғор тажрибаси – халқаро юристнинг қарашлари».\nМаърузачи: Киран Гор, Америка юристлари ассоциацияси аъзоси, Ж.Вашингтон номидаги университет профессори (АҚШ).\n«Адвокатлик фаолияти: энг яхши амалиёт».\nМаърузачи: Лиза Ричман Келли, «McDermott Will and Emery» халқаро юридик фирмаси ҳамкори (АҚШ).\n«Хитойда халқаро юридик фирмаларнинг фаолиятини тартибга солиш режими».\nМаърузачи: Чжан Чженли, «ДэХэн» юридик офисларининг партнёри, Пекин адвокатлар ассоциацияси Ташқи ишлар департаментининг аъзоси (ХХР).\n«Юридик хизматлар сифатини қай тарзда баҳолаш керак?»\nМаърузачи: Дариус Гибашевич, « GIBASIEWICZ » юридик фирмасининг адвокати (Польша).\n«Тажрибаларни ўртоқлашиш имкони»\n«Юридик хизматлар» йўналишидаги муҳокамаларни Ўзбекистон Республикаси Адвокатлар палатаси раиси Алим Эрназаров кириш сўзи билан очиб, ўз нутқида Россия, Беларусь, Туркия, Озарбойжон, Хитой, Қўшма Штатлар ва Европадан ташриф буюрган ҳамкасбларига миннатдорлик билдирди:\n– Форум шундай майдонки, у ҳамкасбларга юзма-юз мулоқот қилиб, ўз ютуқлари ва камчиликлари, назарий режалари, қарашларини муҳокама қилиш, тажрибаларни ўртоқлашиш имконини беради. Бундай йирик анжуманга ташриф буюрганингиз учун ҳаммаларингизга раҳмат айтмоқчиман.\nБугунги иш кунимиз жуда қизғин ўтади. Бу даврада профессионал адвокатлар билан бирга юридик хизмат бўйича машҳур мутахассисларнинг ҳам жам бўлгани биз учун айни муддаодир.\nРоботларнинг келиши — хавотирли!\nРоссия Федерацияси Адвокатлар палатаси президенти Юрий ПИЛИПЕНКОнинг маърузасида ҳозирги кунда ривожланган мамлакатларда кузатилаётган хавотирли тенденция ҳам тилга олинди.\nМаърузачининг сўзларига кўра, бугунги кунда юридик хизматлар бозорининг инсон билан робот ўртасида тақсимланиши жараёни кетмоқда. Қатор ҳуқуқий процесслар юристлар иштирокисиз кечаётир.\n«Никоҳ бекор қилингани ҳақидаги ҳужжатни олиш учун интернетда бир нечта «дарча»да бланка тўлдириш кифоя қиляпти, – дейди эксперт. – Аҳоли билан ишлайдиган кўплаб йирик корпорациялар яқин йилларда аксарият юристларини бўшатиб юборади. Масалан, банклар ипотека кредитларию шартномалар тўлдириш билан шуғулланаётган мутахассислардан воз кечиши аниқ бўлиб қолди. Биз ишимизни роботларга бериб, бекор қолмаслигимиз керак. Акс ҳолда цивилизация сифатида ҳалокатга учраймиз»2.\n«Грузияда Pro bono мукаммалликка анча яқин»\nҲуқуқий ривожланиш халқаро ташкилоти (ҲРХТ)нинг Марказий Осиё бўйича минтақавий директори Фред ХЮСТОН ўз маърузасида постсовет маконидаги давлатларда Pro bono тизимини жорий этиш борасидаги аҳволни қисқача таҳлил қилди.\n— Pro bono доираси, албатта, бутун мамлакатни қамраб олган бўлиши, жўғрофий жойлашувидан қатъий назар, барча ҳудудлар аҳолисини бирдек таъминланмоғи лозим, — дейди у. — Шунингдек, бундай ёрдам ортида инсон тақдири ётар экан, у жудаям сифатли бўлиши шарт.\nМасалан, Қирғизистонда юридик ёрдам кўрсатиш бўйича Миллий кенгаш фаолият кўрсатса-да, ҳали ечилмаган муаммолари кўп. Жумладан, аҳолини Pro bono билан таъминлаш учун қанча ҳуқуқшунос кераклиги ҳам аниқланмаган. Чунки бунга бюджетдан етарлича маблағ ажратилмаган, зарур маблағлар учун манбалар мавжуд эмас. Pro bono фақат талаб бўлгандагина кўрсатилади.\nҚозоғистонда эса, маълумотларга қараганда, давлат Pro bono бўйича нодавлат-нотижорат ташкилотлар билан шартнома тузиб, ҳуқуқий ёрдам кўрсатишга келишиб олиб ишлайди.\nГрузияда эса тамомила бошқача шароит. Давлат нафақат жиноий ишларга тааллуқли масалаларда, ҳатто оилавий низоларни бартараф этишда ҳам фуқароларга алоҳида ҳуқуқий кўмак беради. Бу борада жуда ҳам ривожланган қонун намунаси мавжуд. Ҳуқуқий хизмат шу даражада сифатли йўлга қўйилганки, адвокатнинг олдига борсангиз, албатта бир соат вақт ажратиб, сизни тинглайди ва керакли маслаҳат беради. Тўлиқ, сифатли юридик ёрдам кўрсатади. Бу жуда ҳам жиддий ва мустаҳкам тизим. Бу тизимдаги ҳуқушунослар ташқаридан борган мижоз билан ишламайди. Улар фақат рўйхатда кўрсатилган тоифадаги мижозларгагина ёрдам кўрсатишади. Умуман, бу мамлакатда Pro bono марказлашган ҳолда бошқариб турилади. Бу муҳим, чунки Pro bono билан банд бўлган адвокат албатта таъминланиб, рағбатлантириб турилиши керак.\nГерманияда юрист маълум бир иш ҳақида тўлиқ маълумотга эга бўлмаса, ишдан воз кечишга ҳақли. Мижоз ҳам ўзи хоҳлаган ҳуқуқшуносни танлаши мумкин. Аммо унга мурожаат қилиб, ўзи ҳақида гапириб бериши учун 10 евро тўлайди. Қизиғи шундаки, бу мамлакатда ҳуқуқшунослар ўзининг оила аъзолари ва қариндошларига ёрдам кўрсатиши мумкин эмас.\nБизнинг ўрганишларимиздан келиб чиқиб айтаманки, агар Pro bono масаласини яхши йўлга қўйишни режалаштирсангиз, кўпроқ Грузия тажрибасини, уларнинг бу борадаги қонунчилигини ўрганиб, ўзларингиздаги ҳолат билан солиштириб чиқсангиз, кўп нарсага ойдинлик киритиб олишларингиз мумкин деб ўйлайман.\nАлбатта судларда одамларнинг ўзлари учун ўзлари адвокат ёллаши ҳамиша ҳам арзон хизмат эмас. Шу боис бу борада уларга ёрдам керак. Уни қайси йўл билан ҳал этишни эса мамлакатдаги ҳолатдан ва салоҳиятингиздан келиб чиқиб ҳал қиласизлар. Лекин, унутмаслик лозимки, бутун дунё учун хос бўлган битта қоида бор — бу ҳуқуқий жамиятда ҳар қандай ҳолатда ҳам фуқароларга юқори сифатли ҳуқуқий хизмат кўрсатилишига эришишдир.\nМижоз билан шошилмасдан гаплашиш керак!\n«McDermott Will and Emery» халқаро юридик фирмаси (АҚШ) ҳамкори Лиза Ричман КЕЛЛИ ўз нутқида кўпроқ адвокат этикаси билан боғлиқ масалаларга тўхталди:\n– Адвокатлар ўз мижози билан шошилмасдан, бемалол гаплашишлари керак. Чунки, хотиржам сўзласангиз, мижоз ўзини эркин тутади ва саволларини беришда қийналмайди. Тасаввур қилинг, ҳамсуҳбатингиз билан гаплашиб ўтирибсиз, тез-тез, шошиб гапирсангиз у қандай аҳволга тушади, аксинча, бемалол мулоқотга киришсангиз, у ўзини эркин тутади ва сиздан тортинмасдан, дилдан суҳбатлашади.\nХудди шундай, бирор мавзу юзасидан тақдимот ўтказаётганингизда ҳам шошилманг. Ана шунда гапларингиз ҳавога учиб кетмайди, аксинча самара беради. Ахир, мақсад натижа-ку!\nБир йилда ўндан ортиқ оқловга эришган адвокат ғолиб!\nTashkent Law Spring форуми доирасида Ўзбекистон Республикаси Адвокатлар палатаси томонидан ташкил этилган «Энг яхши адвокат» ва «Энг яхши адвокатлик тузилмаси» танловлари ғолиблари эълон қилинди:\n«Энг яхши адвокат» – Қашқадарё вилоятидаги «Protsessual kafolat» адвокатлик бюроси адвокати Каттабоев Сафар Ашурович;\n«Энг яхши адвокатлик тузилмаси» – «SEVINCH» адвокатлик ҳайъати (Ҳайъат раиси Абдивали Норбоев).\nЎзбекистон Республикаси Адвокатлар палатаси раиси Алим Эрназаров «Йилнинг энг яхши адвокати» йўналишида ғолиб бўлган адвокат Сафар Каттабоевга мукофот ва эсдалик совғаларини топширишдан олдин, танлаш жараёнига тўхталиб ўтди.\n– Адвокатлар палатаси вакиллари ва амалиётчи адвокатлардан иборат Ишчи гуруҳга 50 дан ортиқ номзод тақдим этилганди, – деди А.Эрназаров. – Танлаш хийла қийин бўлди. Шунда Сафар Каттабоев фаолиятидаги бир жиҳат эътиборимизни тортди: у 2018 йилда ўндан ортиқ оқлов ҳукми чиқарилишига эришган экан! Бизнинг-ча, бу натижа алоҳида эътирофга лойиқ.\nТуркий тилли ва қардош давлатлар адвокатлари уюшмасига таклиф\nРежадаги маърузалардан сўнг, муҳокамалар пайтида турли мамлакатлар адвокатлар уюшмаларидан вакил сифатида ташриф буюрган меҳмонларга ҳам ўз фикр-мулоҳазалари билан қисқача ўртоқлашиш учун имкон берилди.\n– Давлатларнинг миллий қонунчилигида, халқаро шартномаларда «адолат», «инсон ҳуқуқлари устуворлиги» ва «тенг ҳуқуқлилик» каби гўзал ва ажойиб тамойиллар акс этади. Бироқ, дунё шундайки, бу гўзал тамойиллар ҳаётда ҳар доим амал қилади ёки тўла ва тўғри татбиқ этилади, дея олмаймиз. Ушбу муқаддас тамойиллар амалга оширилмоғи учун ҳам жамиятнинг адвокатларга эҳтиёжи бор, – деди жумладан ўз фикрлари билан ўртоқлашган Туркия адвокатлар ҳайъатлари иттифоқи вакили Кюршат КАРАЖАБЕЙ.\n– Ҳар ким ҳуқуқбузарлик содир этиши мумкин. Шундай ҳоллар ҳам бўладики, мутлақо айбсиз одам қонунни бузганликда айбланади. Бундай пайтда адвокат – ҳеч кими йўқ кишиларнинг таянчидир. Зотан, у ҳақиқат рўёбга чиқишига ёрдам беради.\nАйни чоғда, адолат йўлида самарали курашмоғи учун адвокатнинг ўзи кучли бўлиши керак, бунга эса ҳамкасблар ўртасида бирдамлик ва ҳамкорликни сақлаш, миллий ва халқаро адвокатлик жамиятлари билан алоқаларни мустаҳкамлаш орқали эришилади.\nХудди шу мақсадда Туркий тилли ва қардош давлатлар адвокатлари уюшмасини ташкил этганмиз. Ўзбекистон Республикаси Адвокатлар палатасини ҳам бу ташкилот аъзоси сифатида кўришни хоҳлар эдик.\nTashkent Law Spring халқаро юридик форуми доирасида Ўзбекистон Республикаси Адвокатлар палатаси билан анжуманга ташриф буюрган олти мамлакатнинг адвокатлик уюшмалари ҳамда Халқаро адвокатлар (ҳамкорлиги) уюшмаси ўртасида Ҳамкорлик меморандуми имзоланди.\nХалқаро адвокатлар (ҳамкорлиги) уюшмаси номидан – Иттифоқ вице-президенти Сергей Бородин;\n«Юридик хизматлар бозори учун кураш бошланибди!»\n— Биласизми бугунги форумда мен учун қандай янгилик бўлди, яъни қандай хулоса чиқардим: дунёда юридик хизматлар бозори учун кураш бошланибди, — дейди «Йилнинг энг яхши адвокати» танлови ғолиби сифатида эътироф этилган Сафар КАТТАБОЕВ «Advokat» журнали мухбири билан суҳбатда. — Агар эътибор қилган бўлсангиз, хитойлик ҳамкасбимиз сўзга чиққанида Тожикистонда, Қирғизистонда ўзларининг филиалларини очишганини, Ўзбекистонда ҳам очиш режалари борлиги айтди. Россияликлар эса мамлакат бойлари, миллиардерлари маҳаллий адвокат ўрнига хориждан адвокат ёллаётганидан ташвишда эканлигини яшириб ўтирмади. Мана шу икки мисолнинг ўзи ҳам кўрсатяптики, шу пайтга қадар кийим-кечак ё техника бозори учун қандай кураш кетган бўлса, энди дунёда юридик хизматлар бозорини эгаллаш учун ҳам худди шундай ҳаракат авж олади. Чунки бу хизматнинг ўрни ҳар қандай мамлакатнинг тараққиёти учун муҳим омил бўлиб, сифатли юридик хизматга эҳтиёж тобора ошиб бормоқда.\nХудди мана шу масала бугун Адвокатлар палатаси томонидан республика тарихида биринчи бўлиб кўтарилди. Бунинг учун уларга катта раҳмат. Саъй-ҳаракатлари ўзининг ижобий натижасини беришига тилакдошман. Чунки бу давр талаби. Бошқалар шу бозор учун интиляптими, демак биз ҳам улардан орқада қолишимиз керак эмас. Камида улар билан баробар, иложи борича эса улардан илгари юришга интилишимиз шарт.\nШу маънода ҳам мазкур форум жуда вақтида ташкил этилган ва бугуннинг энг долзарб масаласини қамраб олган йирик тадбир бўлди деб ҳисоблайман. Жумладан, бугунги биз иштирок этган «Юридик хизматлар» йўналишидаги мавзуларнинг ҳаммаси ҳам соҳа келажаги учун жуда муҳим мавзулар эди. Шу боис шахсан ўзим Адвокатлар палатаси ва бошқа ташкилотчилардан жуда миннатдор бўлдим. Зеро, биз уларни эшитиб чин маънода жуда кўп нарсалардан хабардор бўлдик, ўргандик. Яна айтаман, замондан орқада қолмаслигимиз зарур! Мазкур форум эса бу борада бизга катта манба, кўзимизни каттароқ очишга, илгари интилишга ундовчи куч вазифасини ўтайди деб ўйлайман...\nҚашқадарё вилоятидаги «Protsessual kafolat» адвокатлик бюроси адвокати С.Каттабоев мазкур суҳбат давомида яна кўплаб масалалар юзасидан ҳам тўхталиб ўтди. Жумладан, давлат ҳокимияти топшириғини бажарадиган суд билан мамлакатга хориж сармоясини жалб этиб бўлмаслиги, бугунги оқловлардан ҳуқуқ-тартибот тизими ҳалигача хулоса чиқариб олмаётгани, оқловлар реабилитациясида зарарни қоплаш учун керак бўладиган маблағ бюджетда кўзда тутилмаётгани каби мавзуларда кечган қизғин суҳбатнинг тўлиқ матни журналимизнинг кейинги сонида чоп этилади.\n«Ҳар доим ҳам давлат амалдорлари танқидга ижобий ёндашавермайди...»\nАмерика юристлари асоциацияси аъзоси, Ж.Вашингтон номидаги университет (АҚШ) профессори Киран ГОР «Advokat» журнали мухбири билан суҳбатда Ўзбекистон Республикаси Адлия вазири Русланбек Давлетовнинг Форум очилиш маросимида сўзлаган нутқидан ҳайратланганини айтди:\n– Давлетов «Биз форум иштирокчилари томонидан билдириладиган янги фикр, ғоя ва танқидларга очиқмиз» деди ўз маърузасида. Бу ростдан менда ижобий таассурот қолдирди. Сабаби, ҳар доим ҳам давлат амалдорлари ва мансабдор шахслари танқидга ижобий ёндашавермайди!\nВа, албатта, ҳозир Ўзбекистонда иқтисодий-ижтимоий ислоҳотлар жадал бораётгани ва янги ҳуқуқий масалаларга ечимлар ишлаб чиқиш лозимлигини ҳисобга олган ҳолда мансабдор шахслар ва давлат идораларининг танқидга очиқ бўлиши, танқидни ижобий қабул қилиши ва унинг асосида тегишли ўзгаришларга, янги ислоҳотларга тайёр бўлиши алоҳида эътирофга лойиқ.\nМеморандумлар бизга нима беради?\nХалқаро анжуман доирасида Ўзбекистон Республикаси Адвокатлар палатаси олтита мамлакатнинг адвокатлик бирлашмаси ва битта халқаро ташкилот билан меморандум имзолагани ҳақида Advokatnews.uz сайтида хабар эълон қилинганидан кейин ўқувчиларимиз бу ҳужжатларнинг мазмун-моҳияти ҳамда улар Палата ва мамлакатимиз адвокатлари учун нима бериши ҳақидаги саволлар билан мурожаат қила бошлашди. Шунга кўра Халқаро адвокатлар (ҳамкорлиги) уюшмаси (ХА(Ҳ)У) вице-президенти, Ўзбекистон Республикаси Адвокатлар палатаси ҳузуридаги Услубий маслаҳат кенгаши раиси Баҳром САЛОМОВга мурожаат қилдик. Қуйида унинг жавобини имкон қадар ихчамлаштирган ҳолда эътиборингизга ҳавола этяпмиз:\n— Ўзбекистон адвокатларининг бошини қовуштирувчи идора сифатида Ўзбекистон Республикаси Адвокатлар палатаси билан халқаро доирадаги ҳужжатларнинг имзоланиши катта ҳодиса бўлиб, у, энг аввало, Палатамизнинг мустақил ташкилот сифатида хорижда тан олинаётганини англатади. Бу эса келгусида ўзаро манфаатли ҳар қандай ҳамкорликнинг йўлга қўйилиши учун замин яратади. Хўш, ўша ҳамкорликлар нималарда акс этиши мумкин?\nБиринчидан, мамлакатлар адвокатларининг турли кўринишдаги халқаро тадбирларини ташкиллаштириш имкони яратилади. Бундай тадбирлар давомида эса томонлар, мана бу Форумда бўлгани каби, ўзаро тажриба алмашадилар, фикрлашадилар. Шунингдек, тадбир бўлмаган тақдирда ҳам, соҳада бизни қийнаётган айрим муаммолар бошқа мамлакатларда қандай ечим топаётганини, бу муамоларни ечиш борасида улар тутган йўл қанчалик натижа берган ёки бермаганини ўрганиш, шунга кўра келгуси ишларни режалаштириш, қонун лойиҳаларига қўшимча ва ўзгартиришлар тавсия қилиш, жумладан, улар йўл қўйган хатоларни такрорламаслик маъносида ўзаро маслаҳатлашиб туриш мумкин бўлади. Умуман, ҳамкорликнинг бошланғич ҳужжати ҳисобланадиган меморандум келажакда аниқ мақсадларда шартномалар имзолашга асос яратади.\nҚолаверса, адвокатларнинг бевосита фаолиятларида ҳам бундай ҳамкорликнинг фойдаси кўп. Масалан, хорижда кўрилаётган ишлар учун у ердан салоҳиятли адвокатларни топиб ёллашимизда ўша мамлакат адвокатлик бирлашмаси ёрдам берса, ўз навбатида, улар ҳам ўз мамлакатлари фуқароларига доир бизда кўрилаётган ишлар учун Палата орқали биздан адвокат олиши мумкин бўлади. Бу борада, айниқса, ХА(Ҳ)У билан имзоланган меморандум муҳим аҳамиятга эга. Шахсан ўзим 2005 йилдан бери ушбу ташкилотнинг аъзосиман. Шунга кўра улар орқали хориж фуқароларига доир мамлакатимизда кўрилаётган ишларда адвокат сифатида иштирок этиб беришимни сўраб илтимос қилиб туришади. Яширмайман, бундай ишлар учун улар катта пул тўлашади. Шу маънода олганимизда ҳам биз учун фойдали иш ҳажми топилишига йўл дегани бу! Қолаверса, агар шундай ишончли ҳамкорлик бўлмаса, улар ҳам қийналган бўлишарди. Чунки бизнинг қонунчилигимизга кўра судларимизда хорижлик адвокатларнинг иштирокига рухсат берилмаган. Аммо Ўзбекистонга келмасдан туриб ишончли адвокат топа олишнинг ўзи улар учун вақт борасида ҳам, маблағ борасида ҳам, ишнинг сифати борасида ҳам қулайлик яратади. Бунда хорижлик адвокат ўз ҳимоясидаги шахс билан ўзи хоҳлаганича шартнома тузиб ишлайверади. Ўз ҳимоясини амалга оширишда эса у адвокат бизнинг ёрдамимиздан фойдалангани (масалан, судда иштирок этиб берганимиз) учун бизга шартнома асосида ҳақ тўлайверади.\nАлбатта бу ерда ҳамкорлик меморандуми имзолаган ташкилотлар муаммони бевосита ҳал қилиб беришни бўйнига олмайди, балки ишончни таъминловчи, тавсия қилувчи ролини бажариб беради. Яъни улар ўз ташкилотлари аъзоси сифатида менинг алдаб кетмаслигимни, энг муҳими, шу ишда сифатли ёрдам кўрсатишга имконим етишини билишади. Ишонч кафолати ва тўғри тавсия эса дунёда энг қиммат баҳоланадиган ёрдамдир. Бу ҳақда ХА(Ҳ)У вице-президенти Сергей Бородин Палата раиси Алим Эрназаров билан бевосита учрашув пайтида ҳам жуда батафсил гаплашиб олишди.\nБундан ташқари, ташкилотлар ҳамкорлиги орқали мамлакатлар адвокатларининг бир-бирларига беғараз ёрдамларини ҳам йўлга қўйиш мумкин. Масалан, дейлик, ўзбекистонлик адвокат ҳимоясидаги даъвогар шахснинг жавобгар томони бошқа мамлакатга чиқиб кетган. Содда бир мисол билан айтганда, бир киши болаларига алимент тўламасдан қочиб кетиб, қайсидир мамлакатда яшаб юрибди. Аммо у ўша мамлакатда кўрсатилган манзилда ростдан ҳам яшайдими-йўқми? Буни билиш учун вақт ва маблағ сарфлаб ўша юртга бориш ўрнига Палата орқали шу мамлакатдаги ҳамкасблардан ёрдам сўраш мумкин. Буни мен ўз тажрибамдан келиб чиқиб айтяпман. Жумладан, яқинда ҳам Чилонзор туманидаги маълум манзилда бир фуқаронинг яшаш-яшамаслигини билиб беришимни илтимос қилишди. Суриштириб, унинг бир неча йил олдин бу ердан кўчиб кетганини осонгина аниқлаб бердим. Тасаввур қилинг, Россиядан келиб буни билиб кетиш у ерлик ҳамкасбимизга қанча машаққат туғдирар эди...\nЁки яна бир масала бор: бизнинг адвокатларнинг хорижда фаолият юритишлари масаласи. Агар ўзаро ҳамкорликда иш олиб борилиб, хориж мамлакатлари қонунчилиги доирасида тегишли келишувларга эришилса, адвокатларимизнинг ўша мамлакатларда ҳам белгиланган тартибда ишлашларига йўл очилади. Масалан, ўзбекистонлик адвокатлар Россия Федерациясида бизнинг қонунчилигимиз бўйича маслаҳат бериш борасидагина хизмат кўрсатишлари мумкин. Судлардаги иштирокига эса судья ёки терговчининг қарори билан рухсат берилади. Бошқа мамлакатларда яна ўзгача талаб ва шартлар бордир. Юқори доирадаги ҳамкорлик ана масалаларга ойдинлик киритиб беради.\nШу ўринда, тажрибамдан келиб чиқиб, маслаҳат сифатида бир нарсани айтиб ўтишим керакки, адвокатларимиз Россия судларида қатнашишга рухсат олган тақдирларида ҳам маҳаллий адвокатлардан ўзларига шерик қўшиб олишса, ишнинг сифатига жуда катта ижобий таъсир қилади.\n2019-06-24 10:56:23 | 1236 | 0 |\nМарт 13, 2021 14:54\nHurmatli, Feruza Ko‘chimovna, @advokatnews_bot orqali yozing, qayerda yashaysiz?\nМарт 13, 2021 14:05\n2.Азимова Феруза Кучимовна\nИлтимос менга оиламга нисбатан адолатсиз хукм укилмокда ёрдамингизга мухтожман айбсиз углим камалиб кетиши мумкин илтимос тел килишни иложиси борми яхши адвакат ва хукукий кумак керак\n2018-12-18 18:58:19 1008 0\n2018-12-17 12:54:02 1013 0\n2020-04-24 12:54:00 799 0\n2018-11-16 20:05:00 1779 0\n2018-12-17 11:26:04 1016 0\n2018-10-19 18:38:06 1141 0


Библиотека | ДАҲШАТЛИ СИНОВ (ҳаётий ҳикоя)\nTasodifiy hikoya: Bir telba qiz\nMani bita qizim bor u mani cin yuredan sevadi lekin man uni mensimastim u ciroyli qomati z6r qiz.Bir...davomi\nДАҲШАТЛИ СИНОВ (ҳаётий ҳикоя)\nДобавил: Карандаш (02.01.2016 / 04:47)\nКомил ака билан Замира опа етти қиз, бир ўғилни дунёга келтириб, оқ ювиб, оқ тараб вояга етказишди.\nОиланинг кенжа қизи Нилуфардан ташқари ҳамма фарзандлари уйли-жойли, касб-ҳунарли, ҳаётда ўз бахтларини топишган. Бугун эса кенжатой-эркатой Нилуфарнинг никоҳ тўйи. Куёв Улугбек қўшни\nмахалладан. Автобус ҳайдовчиси бўлиб ишлайди.\nТўй жуда тартибли ва қувончли ўтди. Келин-куёвни гўшангага кузатиб, мехмонлар уй-уйларига тарқалишди.\n-Етти қизни уйли-жойли қилиб,\nиншааллоҳ, - хавас қилишди\nодамлар. Тўйдан кейин юзочди маросими ҳам ўтди. Ҳамма Нилуфарга бахт тилади. Эртасига эса тонг отар-отмас\nКомил аканинг кўча дарвозаси\nваҳимали тақиллади. Кўчадан\nэркаку аёлнинг сўкишу ҳақорати эшитилди.\n- Оч, дарвозангни Комил! Шундай иффатсиз қиз ўстиргандан ит боқсанг яхши эди, - эркак овози жуда\n- Лаънатилар, Аллоҳ қаҳрига учрагурлар, - аёл тинмай\nқарганарди. - Бузилган қизингни\nбизга раво кўрдиларингми? Судга бераман сенларни. Тўй ҳаражатини икки баравар қилиб тўлайсанлар. Дунёга келганингга пушаймон қилдираман, ҳали. Чиқларинг\nбуёққа! Шарманда қизингни\nКомил аканинг дарвозаси очилмай, бу ғала-ғовурга маҳалла аҳли йиғилди. Ҳамма ҳайратда. Ниҳоят Комил ака дарвозани очди. Ортидан хотини, ўғли, келинлари, тўйдан\nкейин ҳали уйига кетмаган қизлари чиқишди. Куёвни отаси Махмуд ака кела солиб, Комил аканинг ёқасидан олди.\n- Ярамас, ифлос! Иффатсиз қизингни менинг ўғлимга тутказиб, меҳнатларимни сувга оқиздингми? Ахир мен ҳалол меҳнат қилиб, тўй қилгандим-ку!\nКомил ака лолу ҳайрон эди. Тили калимага келмасди. Замира опа "Вой, ўлмасам, наҳотки менинг қизим бузилган бўлса? Бўлиши мумкин эмас!" деб тинмай йиғларди.\nБахт кўйлагидаги қизи оломон ўртасида юзларини кафти билан ёпиб, қон йиғларди.\n- Мана, ювинди қизларингни олинглар! Шармандалар! Энди халқ олдида қандай бош кўтариб юрасанлар? - куёвни амакиси оғзига келган гапни айтиб, сўкиниб гапирарди.\nКомил ака уйига ўқдек кириб кетди. Зум утмай, қўлида пичоқ билан қайтди.\n- Нилуфаааааар! Мен сени оқ қилдим! Сендай қизим йўқ энди! Менга шарманда қизнинг кераги\nйўқ! Халойиқ, мен бу қизни қўйдай сўйиб ташлайман! Бу ҳамма қизларга сабоқ бўлсин! -Комил ака пичоқ билан қизига ташланди.\nҚўни-қўшни эркаклар унга ёпишишди. Қўлидан бир илож\nқилиб пичоқни тортиб олишди.\nМаҳалла оқсоқоли, хотин-қизлар қўмитаси раиси ҳам етиб келди.\nЗамира опа Нилуфарни юзига\nтарсаки тортиб, юз-кўзи аралаш ура кетди.\n- Ярамас қиз, бизни ер билан яксон қилдинг! Берган оқ сутимга рози эмасман! Иффатингни кимга бой\nбердинг, лаънати қиз, - қизини уриб чарчаган Замира опа ҳушидан кетиб йиқилди.\nУни кўтариб уйга олиб киришди. Қон босими ошган Комил акага ҳам дори ичириб, ичкарига олиб киришди.\n- Нимага сен индамайсан?\n- Бир оғиз гапирсанг-чи Нилуфар! Шу гаплар ростми, Нилуфар?\n- Мен бу гапларга ишонмайман,\nсинглим. Сен сувдай поксан. Гапир, чимилдикда нима бўлди?\nОпалар Нилуфарни ўртага олиб, сўроққа тутишди. Ниҳоят Нилуфар тилга кирди. Ака опаларининг оёқларига йиқилди.\n- Буларга ишонманглар! Ҳаммаси ёлғон, ҳаммаси бўхтон! Менга бирорта йигит хатто жимжилоғини теккизмаган. Ҳа, опажон. Мен покман. Лекин бугун менинг номимни булғашди. Юзимга қора лой чаплашди. Булар бориб ўғлидан сўрашсин ҳақиқатни... мени тиббий текширувдан ўтказинглар... минг марта ўтказинглар... мен покман... дадажон, ойижон, менга ишонинглар...\nБу аянчли воқеага бутун маҳалла гувоҳ бўлди. Маҳалла оқсоқоли ҳаммага тарқалишни буюрди. Қуда томонни бироз тинчлантириб, ортга қайтаришди. Опалар Нилуфарни\nуйга олиб киришди. Қизгина\nювиниб, бахт кўйлагини йиртиб\nташлади. Опалар асл ҳақиқатни\nбилиш учун сингилни гапга солишди. Нилуфар чимилдиқда\nбўлиб ўтган гап-сўзни оққизмай-томизмай опаларига йиғлаганча сўзлаб берди...\n...Юз кўрди маросими ўтгач, келин-куёв гўшангага киришди. Нилуфар ҳаяжондан титрар, зимдан куёвни кузатарди. Лекин куёв Улуғбек келинни юзини очишга шошилмас, у қанақадир совуққон, саросимада эди. Орадан бир неча соат ўтди хамки, куёв келиннинг олдига келмади. Нилуфар хайрон нима қилишни билмасди. Кутилмаганда Улуғбек қўлида пичоқ билан унинг олдида пайдо бўлди. Нилуфар қўрққиб кетди. Ранги девордай оқарди. Бақирмоқчи эди, Улуғбек кафти билан унинг оғзини махкам ёпди.\n- Қўрқма, овозингни чиқарма! Сенга айтадиган гапим бор... Мен анчадан бери бир қизни севаман. У ҳозир мендан ҳомиладор. Лекин ота-онам у қизга уйланишимга рози бўлишмади. Отам "Агар ўша қизни десанг, сени уйдан ҳайдайман, оқ киламан, уй-\nжойдан мосуво қиламан!", дедилар. Ойимни ҳам кўндиролмадим. Чунки у қизнинг онаси ўйинчи, уни хатто\n"Мама роза", дейишади. Ота-онам сўраб-суриштириб, буни билиб олишибди. Нима қилай, мен у қизни севаман. Онаси ёмон бўлса, қизи азоб чекиши керакми? Бизлар яқинда фарзандли бўламиз. Унга\nуйланмасам, онаси мени тинч\nқўймайди. Бошимга ит кунини\nсолади. Унинг қўлидан ҳар нарса келади. Яна ота-онамга оқ бўлишни, уй-жойдан қуруқ қолишни истамайман. Мени тушундингми?\nНилуфар бу гаплардан ҳайрон\n- Бу гапларни менга нима даҳли\nбор? Унда нега менга уйландингиз? Мақсадингиз нима? - Нилуфарни оёк-қўллари қалтирай бошлади.\n- Мен сени "қиз эмасакан" деб ҳайдаб юбораман. Шунда ота-онамнинг тили қисиқ бўлиб қолади. Мен эса севган қизимга уйланаман. Сен ҳам бахтингни топасан. Энди тушундингми? -Улуғбекни юзи важоҳатли тусга кира бошлади.\n- Ўз мақсадингиз йўлида мени\nномусимни поймол қилиб, қурбон қилмоқчимисиз? Ота-онамни эл олдида шарманда-ю шармисор қилмоқчимисиз? Мен бу гапдан кейин кандай яшайман? Қандай бош кўтариб юраман эл олдида. Ундан кўра ҳаммага ҳақиқатни айтинг. Ёки мендан кейин у қизга ҳам уйланинг. Мен кундошликка розиман. Лекин иффатсиз деб бахт излаб келган хонадонимдан ҳайдаманг. Оиламизни шаънини булғаманг, - Нилуфар йиғлади, ялиниб ёлворди.\nУлугбек Нилуфарнинг бўғзига пичоқ тиради.\n- Ҳов, манжалақи, менга ақл ўргатма. Айтганимни қиласан. Бўлмаса, ўлдираман! Оилангни ҳам тинч қўймайман! Керак бўлса, фоҳишалик қилишга мажбур қиламан. Севган қизимни онасига айтсам, сени яхшигина пуллайди. Арабгами, туркгами сотиб юборади. Ундан кейин, "Қизинг фоҳиша экан,\nЭмиратга қочиб кетди", деб\nдадангни тириклайин ерга кўмаман. Мен ўз мақсадим йўлида ҳеч нарсадан қайтмайман...\nНилуфар опаларига бўлган воқеани айтиб бергач, аччиқ қисматидан ўксиб-ўксиб йиғлади. Опалари ҳам куёвни қарғаб, синглисига қўшилиб йиғлашди.\n- Номард! Ўз мақсади йўлида сени қурбон қилибди. Энди биздан кўради! - опаси Насиба ғазаб отига минди. Акаси ва ота-онасига бор ҳақиқатни айтиб берди.\n- Мен уни ўз қўлларим билан\nбўғзлаб ўлдираман! Мурдасини\nитларга ташлайман! - аканинг қони қайнади. Қўллари мушт бўлиб тугилди.\n- Падарингга минг лаънат! Гулдай қизимни бахтиқаро қилди. Бизни пичоқсиз сўйди! Аллоҳ жазоингни берсин, - Замира опа юрагини ғижимлаб йиғлади.\n- Уйингга ўт қўяман, ифлос! - Комил ака оламга ўт қўйишга тайёр эди.\nНасиба синглисининг номини\nоқлашга киришди. Судга ариза\nОнлайн: 15 / 1076 | + reklama


Ўзбекистон Xалқ артисти Маъмуржон Тўхтасинов оламдан ўтди\nФарғона вилоятининг Олтиариқ туманида Ўзбекистон Халқ артисти Маъмуржон Тўхтасинов шу йилнинг 26 июн куни тупроққа берилди.\nУзоқ йиллар жигар церрози билан оғриб, мана шу дард туфайли оламдан ўтган ҳофизнинг ўлими ҳақида бирорта расмий оммавий ахборот воситаларида хабар қилинмади. Бугунги “Ўзбекистон адабиёти ва санъати” газетасигина ҳофиз оиласига икки қаторлик таъзия чоп этди.\nМаъмуржон Тўхтасини бетакрор овоз соҳиби ҳамда классик, мақом ва лирик қўшиқлар ижрочиси сифатида Бубур, Машраб ғазаллари билан айтиладиган қўшиқларни жонлантирган, бироқ сўнгги йилларда марказий ТВ орқали қўшиқлари янграмаётган, четда қолаётган санъаткорлардан бири эди.\nУ сўнгги марта НТТ (Нодавлат телеканаллари тармоғи) орқали 2011 йилда мухлисларга кўриниш берган.\nЎзбекистон Халқ артисти Маъмуржон Тўхтасинов 1958 йил 18 ноябрида Фарғона вилоятининг Олтиариқ туманида туғилган. Олтиариқ болалар мусиқа мактабида таълим олган. 1978-1980 йилларда ҳарбий хизматга чақирилган ва Ички ишлар вазирлиги тизимидаги Икромжон Бўронов раҳбарлик қилган ансамблда ҳарбий хизматни ўтаган.\n1981-1985 йилларда Тошкент Давлат маданият институтида таҳсил олган. 1986-1996 йиллар давомида Олтиариқ маданият уйида бадиий раҳбар, мусиқа мактабида ўқитувчи бўлиб ишлаган.\n1992 йилда Халқаро Бобур мукофоти совриндори бўлган. 1993 йилда унга “Ўзбекистонда хизмат кўрсатган артист”, 2000 йилда “Ўзбекистон Халқ артисти” унвони берилган.